Συνεδρίαση των Ομάδων Εργασίας του Τομέα Εξωτερικών της ΝΔ - Γιώργος Σ. Κουμουτσάκος\nΣυνεδρίαση των Ομάδων Εργασίας του Τομέα Εξωτερικών της ΝΔ\nΣυνεδρίαση των Ομάδων Εργασίας του…\nΣυνεδρίαση των Ομάδων Εργασίας του Τομέα Εξωτερικών της Νέας Δημοκρατίας πραγματοποιήθηκε την Τρίτη, στα κεντρικά γραφεία του κόμματος, υπό την προεδρία του Τομεάρχη κ. Γιώργου Κουμουτσάκου, των Αναπληρωτών Τομεαρχών κ. Σταύρου Καλαφάτη και κ. Σάββα Αναστασιάδη, παρουσία του Γραμματέα Πολιτικής Επιτροπής της ΝΔ κ. Λευτέρη Αυγενάκη.\nΚατά τη διάρκεια των συνεδριάσεων συζητήθηκαν κεντρικά θέματα της ελληνικής εξωτερικής πολιτικής.\nΙδιαίτερη έμφαση δόθηκε στα ζητήματα αποδήμου ελληνισμού και των προβλημάτων της ελληνικής μειονότητας στην Αλβανία, παρουσία αντιπροσωπείας Βορειοηπειρωτικών οργανώσεων.\nΕπίσης στο Brexit και την πορεία της ΕΕ, στα ελληνοτουρκικά και τις ελληνοαμερικανικές σχέσεις.\nΈγιναν τέλος οργανωτικές ρυθμίσεις λειτουργίας των ομάδων εργασίας του Τομέα.\nΌπως τόνισε ο κ. Κουμουτσάκος «είναι πολύ σημαντικό για το κόμμα το γεγονός ότι έχει την ενεργό συμμετοχή όλων των μελών του Τομέα στη διαμόρφωση των βασικών προτεραιοτήτων και θέσεων της Νέας Δημοκρατίας στα θέματα εξωτερικής πολιτικής. Θέματα τα οποία είναι πολλά, σύνθετα και αλληλένδετα.\nΡηξικέλευθες ιδέες, καινοτόμες προτάσεις, προωθημένες αλλά πάντα ρεαλιστικές προσεγγίσεις θα συμβάλουν στη σύνθεση μιας ουσιαστικής, άμεσα εφαρμόσιμης και αποτελεσματικής στρατηγικής για κάθε σκέλος της εξωτερικής μας πολιτικής.\nΣτόχος να διαμορφωθούν συγκεκριμένες προτάσεις και κείμενα στρατηγικής μέχρι τον Ιανουάριο».\nΚατηγορία: ΕΠΙΚΕΦΑΛΗΣ ΤΟΜΕΑ ΕΞΩΤΕΡΙΚΩΝ 26/10/2017\nΠροηγούμενοPrevious post:Στην εκπομπή ¨αταίριαστοι” του ΣΚΑΪΕπόμενοNext post:Ερώτηση Γ.Κουμουτσάκου: Ανάγκη εκσυγχρονισμού του Οργανισμού του ΥΠΕΞ 7+1 κατευθύνσεις για μια στιβαρή διπλωματία ανοικτών οριζόντων


ΕΛΛΗΝΙΣΜΟΣ - ΟΡΘΟΔΟΞΙΑ: Ήμαρτον Πάτερ...\nΜέρος Λόγου του Δαμασκηνού Στουδίτου εις την Παραβολή της Κυριακής του Ασώτου\n«Πάτερ, εάν με συγχωράς να σε καλώ Πατέρα, εάν δεν πταίω καί σ’ αυτό τίποτε με το να τολμώ να σε ονομάζω Πατέρα, εάν δεν ατιμάζω με το αμαρτωλό μου στόμα το γλυκύτατο καί τίμιο όνομά σου, Πάτερ κατά χάριν, καί δημιουργέ κατά φύσιν, έσφαλα. Τί άλλο έχω να είπω; Ομολογώ εκείνο, το οποίο γνωρίζεις, καταγγέλλοντας εκείνο που δεν σε λανθάνει. Αμαρτωλός είμαι καί το γνωρίζεις. Έφταιξα εις τον ουρανόν καί έμπροσθέν σου, δεν τολμώ να σε ατενίσω, διότι είμαι τετυφλωμένος από τις αμαρτίες...\nΉμαρτον, Πάτερ, εις τον ουρανόν, ότι είναι θρόνος σου. Έσφαλα έμπροσθέν σου, διότι γνωρίζεις τις ανομίες μου. Δεν είμαι πλέον άξιος να ονομασθώ υιός σου. Μόνος μου γίνομαι απόκληρος. Τον εαυτό μου καταδικάζω, τον εαυτό μου κατακρίνω, μόνος μου αποφασίζομαι, δεν χρειάζομαι κατήγορο, δεν χρειάζομαι μάρτυρες. Έσωθέν μου με ελέγχουν οι μάρτυρες. Η συνείδησή μου με κατηγορεί, οι αμαρτίες μου με καταδικάζουν, οι πορνείες, οι μοιχείες, οι φόνοι, οι αδικίες, οι πλεονεξίες, οι παρανομίες, οι αμαρτίες, τις οποίες έκαμα εν νυκτί καί εν ημέρα με καταισχύνουν.\nΚαί λοιπόν δεν είμαι άξιος, Κύριε, να ονομασθώ υιός σου, διότι πώς να δυνηθώ να δω την Εκκλησία, την οποία επί τόσον καιρό εγκατέλειψα; Με ποιους οφθαλμούς να δώ την φοβερά καί Αγία σου Τράπεζα, όπου αποξενώθηκα απ’ αυτήν; Πώς να ακούσω τα λόγια της Γραφής σου, όπου τα αυτιά μου είναι ερρυπωμένα από αισχρούς καί κακούς λόγους; Πώς να ενατενίσω στα Άγια βιβλία σου, όπου τα κατεπάτησα με τα έργα μου; Πώς να λάβω τα Άχραντά σου Μυστήρια, όπου οι χείρες μου είναι μεμολυσμένες από αμαρτίες; Πώς να εισέλθει ο Χριστός στο στόμα μου, το οποίο ήταν έτοιμο σε ύβρεις, σε κατηγορίες, σε ονειδισμούς, σε καταδόσεις, σε βλασφημίες, σε μωρολογίες, σε αργολογίες, σε ψευδολογίες, σε επιορκίες, σε ασχημολογίες; Δεν είμαι πλέον άξιος να ονομασθώ υιός σου. Όποιος είναι υιός πονηρός, είναι ανάξιος Πατρός Αγαθού. Όποιος αγαπά τις ηδονές του κόσμου, στερείται της Αγάπης του Θεού. Όποιος αγαπά τα θελήματα του σώματός του, μισεί το καλό της ψυχής του. Όποιος ορέγεται τις αμαρτίες, αποστρέφεται τις αρετές. Εγώ είμαι ο πταίστης σε όλα. Εγώ είμαι εκείνος που κατεφρόνησα τα αγαθά και ζήτησα τα κακά, που μίσησα τις αρετές και αγάπησα τις αμαρτίες. Και λοιπόν δέξου με ως φύσει Εύσπλαχνος και μακρόθυμος που Είσαι»…\nὙπάρχει συσχέτιση μεταξύ ἀρχαιοελληνικῆς θρησκείας καί ἀρχαιοελληνικού πολιτισμοῦ; (Ἱερά Μητρόπολη Πειραιῶς)\nΟικουμενικός Πατριάρχης: Αν παραμείνουμε αδρανείς θα είμαστε αναπολόγητοι


Τρομακτική αύξηση ιικού φορτίου στα λύματα – Δημόπουλος στο MEGA | MEGA TV\nΣχολιάζοντας την εφιαλτική πρόβλεψη για 200% αύξηση του ιικού φορτίου στα λύματα και την ελεγχόμενη αύξηση των ημερήσιων κρουσμάτων, ο κ. Δημόπουλος τόνισε ότι αφενός τα λύματα προηγούνται των κρουσμάτων που καταγράφονται, κι αφετέρουν μπορούν κι εξετάζουν ένα πολύ ευρύτερο αριθμό ανθρώπων «μπορεί να έχουμε αύξηση ιικού φορτίου μεν, αλλά σε ασυμπτωματικούς, που δεν δημιουργούν πίεση στις κλίνες covid.\nΕρωτηθείς για τα επιπλέον μέτρα, ο κ. Δημόπουλος σημείωσε πως «τα μέτρα που υπάρχουν, κι αυτά που θα προταθούν αύριο πρέπει να τηρηθούν, η κίνηση στους δρόμους δεν συνάδει με μέτρα lockdown. Υπάρχουν μέτρα και πρέπει να τα τηρήσουμε. Από την άλλη να μην στραγγαλίσουμε την οικονομική και κοινωνική ζωή. Οι εμβολιασμοί προχωρούν αρκετά ικανοποιητικά».\nΑναφορικά στο ρωσικό εμβόλιο υπογράμμισε: «εώς ότου δούμε δεδομένα κλινικών μελετών ή δημοσιευμένες μελέτες να είμαστε επιφυλακτικοί. Τώρα όσον αφορά το ρωσικό εμβόλιο, δημοσιευτήκε μελέτη με 20.000 άτομα και έδειξε αποτελεσματικότητα πάνω από 92%. Μοίαζει πιο πολύ με αυτό της AstraZeneca».


Παναθηναϊκός: Ο Γιαννακόπουλος έκανε unfollow τον Καλάθη | Panathinaikos24.gr\nΜία κίνηση που ίσως δείχνει την πρόθεση του Δημήτρη Γιαννακόπουλου για το μέλλον του Νικ Καλάθη στον Παναθηναϊκό.\nΤο μέλλον του Νικ Καλάθη στον Παναθηναϊκό λόγω των μεγάλων οικονομικών απολαβών του μπορεί να φαντάζει αβέβαιο, μετά την νέα πραγματικότητα και τα οικονομικά προβλήματα που έχει φέρει η πανδημία του κορωνοϊού στην καθημερινότητα των ομάδων.\nΩστόσο μια κίνηση του Δημήτρη Γιαννακόπουλου ενδεχομένως να δείχνει την πραγματικότητα για την επόμενη ημέρα στον Παναθηναϊκό, τη στιγμή που τα σενάρια για τον Νικ Καλάθα ολοένα και πληθαίνουν στο διαδίκτυο.\nΟ ισχυρός άντρας της ΚΑΕ Παναθηναϊκός έκανε unfollow στο λογαριασμό που διατηρεί στο instagram τον διεθνή γκαρντ, κίνηση η οποία σημαίνει πολλά, αναφορικά με την παρουσία του ή όχι του Νικ Καλάθη στο ρόστερ του Παναθηναϊκού και την νέα περίοδο.\nΘυμίζουμε πως ο ομογενής γκαρντ αμείβεται με περίπου 2 εκατομμύρια ευρώ και έχει συμβόλαιο με το «τριφύλλι» και την επόμενη σεζόν.


Super League Interwetten: Οι αριθμοί της 10ης αγωνιστικής | Gazzetta\n300... επίσημοι αγώνες έχουν διεξαχθεί στο "Θεόδωρος Κολοκοτρώνης" από το 2005, όταν ο Αστέρας Τρίπολης έγινε επαγγελματική ομάδα. Για τη Super League 213, για την Β' Εθνική 18, για την Γ' Εθνική 16, για το Κύπελλο Ελλάδας 33, για τα Κύπελλα Ευρώπης 13, ενώ έχει παίξει και επτά φορές η Εθνική Ελπίδων.\n100... αγώνες στη Super League συμπλήρωσε ο Χοσέ Χολέμπας στη νίκη του Ολυμπιακού στο "Κλεάνθης Βικελίδης". Έκανε ντεμπούτο 28 Αυγούστου 2010 στο Ηρακλής - Ολυμπιακός 2-1, έφυγε το 2014 με 94 αγώνες και γύρισε φέτος για να κάνει ως τώρα άλλες έξι συμμετοχές.\n100... επίσημους αγώνες με τη φανέλα του ΠΑΟΚ συμπλήρωσε ο Αλέξανδρος Πασχαλάκης στη Λαμία, με την πρώτη του φετινή εμφάνιση. Έχει 64 αγώνες στη Super League, 20 στο Κύπελλο Ελλάδας και 16 στα Κύπελλα Ευρώπης.\n100.. αγώνες στη συλλογική του καριέρα έφτασε ο Άνταμ Τζανετόπουλος στο παιχνίδι της Λαμίας με τον ΠΑΟΚ. Έχει 54 με την ΑΕΚ, 17 με τον Ηρακλή, 16 με τη Λαμία και 13 με τον Απόλλωνα.\n100... γκολ εκτός έδρας έχει πετύχει στην κατηγορία ο Παναιτωλικός, μειώνοντας το σκορ με τον Μεντόσα στο "Σπύρος Λούης". Ήταν το 164ο παιχνίδι της ομάδας του Αγρινίου, όπου έχει δεχτεί 264 γκολ, μετά από τα δύο του Παναθηναϊκού.\n11... διαφορετικά σκορ έχουν εμφανιστεί πλέον, με το 3-3 της Ριζούπολης στο πρωτάθλημα Super League Interwetten. Το 1-0 έχει τη μερίδα του λέοντος με 14 εμφανίσεις και το 2-1 ακολουθεί με 11.


Έμπνευση Κούρεμα | Ιούλιος 2021\nΤα 10 καλύτερα στυλ γενειάδας του Tom Hardy\nΑν έχετε βαρεθεί τα τρέχοντα στιγμιότυπα ενός τόνου ή πρέπει να προσθέσετε μια σπίθα αλλαγής στη ζωή σας, έχουμε μερικά στυλ που είναι απολύτως στόχοι!\nΤι είδους χτένισμα χρειάζεται για να γίνει σούπερ σταρ; Ρίξτε μια ματιά σε επτά από τα καλύτερα στυλ του Justin Timberlake, με βρώμικα κομμάτια πληρώματος και ταπεινά πλευρικά μέρη. Αυτό το όμορφο ρεπερτόριο έχει στυλ για όλους.\nΘέλατε πάντα να ροκάρει ξανθές κλειδαριές, αλλά δεν ήσασταν ποτέ σίγουροι για τη σκιά που θα πάρετε; Δεν ψάχνω πια! Με αυτά τα ξανθιά εμφάνιση με φράουλα, θα φαίνεστε εντυπωσιακά ανεξάρτητα από την επιδερμίδα σας.\nΟ Ryan Reynolds εμφανίστηκε σε οθόνες ταινιών σε όλο τον κόσμο και για αυτό χρειάζεστε πραγματικά τα σωστά μαλλιά. Ελάτε να ρίξετε μια ματιά σε 10 από τα καλύτερα στυλ του Ryan, από μεγάλα, σαρκασμένα quiffs έως σύντομες περικοπές στο πλήρωμα. Ποιος ξέρει, ίσως να βρείτε το κούρεμα σταρ της ταινίας για τον ρόλο του υπερήρωα!\nΣας αρέσει η τελευταία εμφάνιση του Ryan Gosling; Ρίξτε μια ματιά στα πιο καυτά χτενίσματα αυτού του καναδικού ηθοποιού από το 2005 - είναι η σειρά σας να τα δοκιμάσετε.\n5 συμβουλές για τη διατήρηση της ανδρικής χαίτης σας\nΔεν χρειάζεστε μαλλιά μήκους μέσης για να έχετε πολλές επιλογές στυλ. Εξετάστε αυτές τις περικοπές μεσαίου μήκους για τον τέλειο συνδυασμό απλότητας και ευελιξίας.


Ο απατημένος σύζυγος...το ανέκδοτο της ημέρας (15/4)! - Περίεργα-Funny - Athens magazine\nΟ απατημένος σύζυγος...το ανέκδοτο της ημέρας (15/4)!\nΕίναι πραγματικό τέλειο!\n15 Απριλίου 2019 19:54\nΑκούσατε κάποιο ανέκδοτο από εχθές; Αν όχι τότε εμείς στο Athensmagazine.gr ψάχνουμε και σας βρίσκουμε τα καλύτερα! Ο απατημένος σύζυγος και ...\nΉταν ένα ζευγάρι στο οποίο η γυναίκα απατούσε τον άντρα της.\nΜια μέρα ενώ αυτή με τον εραστή της ήταν στο σπίτι της επέστρεψε απρόσμενα ο άντρας της.\nΝα σας θυμίσουμε: Ο ναυτικός και η αστοχία...το ανέκδοτο της ημέρας (14/4/19)!\nΑυτή ακούγοντάς τον στην πόρτα πετάχτηκε από το κρεβάτι τρομαγμένη και έριξε πάνω στον εραστή της μια σακούλα αλεύρι και του είπε :\n– Μην κουνηθείς και κάνε το άγαλμα!\nΑυτός μένει ακίνητος. Μπαίνοντας ο σύζυγος αντίκρισε το άγαλμα και άρχισε να φωνάζει:\n– Ατιμη μοιχαλίδα! Με απατάς;;;\nΗ γυναίκα του τον καθησυχάζει λεγοντάς του :\n– Όχι αντρούλη μου δεν είναι αυτό που νομίζεις! Είναι ένα άγαλμα, σαν εκείνο που έχουν οι φίλοι μας οι Παπαδόπουλοι. Γιατί αυτοί είναι καλύτεροι από μας;\nΟ σύζυγος δείχνει να την πιστεύει. Την νύχτα όμως, όταν κοιμήθηκε η γυναίκα του αυτός σηκώθηκε, πήγε στην κουζίνα γέμισε ένα πιάτο με διάφορα μεζεδάκια, τον πήγε μπροστά στο άγαλμα και του είπε:\n– Φίλε φάε τίποτα, γιατί και μένα τέσσερις ημέρες στους Παπαδόπουλους με έκοψε η πείνα!\n22 Ιουλίου 2019 15:33\n22 Ιουλίου 2019 15:10\n22 Ιουλίου 2019 15:04\n22 Ιουλίου 2019 15:03\nΖωγραφίζει το γυφτάκι μια μύγα στον πίνακα: Το ανέκδοτο της ημέρας (22/07)!\n22 Ιουλίου 2019 14:48\nΗ γυναίκα του έκανε έρωτα με νάνο στρίπερ στο μπάτσελορ πάρτι της. Μήνες μετά παθαίνει το σοκ της ζωής του!\n22 Ιουλίου 2019 14:19\n"Φτου σου μην σε ματιάσω!" Αλήθεια γιατί "φτύνουμε;"\n22 Ιουλίου 2019 13:49\nΗ προσευχή που πρέπει να λέμε για να προστατευτούμε από το σεισμό!\n22 Ιουλίου 2019 12:47\nΒόμβα από γνωστό βουλευτή: "Ο Βγενόπουλος δεν πέθανε"!\n22 Ιουλίου 2019 11:54\nΠρόστιμο 208 ευρώ σε φούρναρη επειδή άκουγε ραδιόφωνο! (Video)\n22 Ιουλίου 2019 11:15\nΟι τοξικολογικές της “ατακτης” νοσοκόμας βγήκαν θετικές... Πως προσπάθησε να δικαιολογηθεί;


Τανζανία - Ζανζιβάρη - Η μεγάλη μετανάστευση των ζώων| 07.08.2020 | Versus Travel\nΤανζανία - Ζανζιβάρη - Η μεγάλη μετανάστευση των ζώων| 07.08.2020\nΣυνολικά τέσσερις διανυκτερεύσεις σε lodge στο Σερενγκέτι, δύο στο Βόρειο Σερενγκέτι και δύο στο Κεντρικό.\nΆφιξη στη Ζανζιβάρη, το νησί-παράδεισος της Τανζανίας και στη συνέχεια να μεταβούμε στις παραλίες, όπου και θα διαμείνουμε σε εξαιρετικό ξενοδοχείο στις εξωτερικές ακτές του νησιού. Διανυκτέρευση.\n3η ημέρα: Παραλίες Ζανζιβάρης - «Πέτρινη πόλη» - Δάσος Ζοζάνι – Παραλίες Ζανζιβάρης\nΜετά την επίσκεψή μας θα αναχωρήσουμε για το δάσος Ζοζάνι (Jozani), με τα πολλά ενδημικά είδη χλωρίδας και πανίδας. Μεταφορά σε παραλιακό ξενοδοχείο. Χρόνος ελεύθερος για μπάνια και χαλάρωση. Η Ζανζιβάρη είναι γνωστή για τις ειδυλλιακές παραλίες της και τα κοράλλια της. Τα νησιά της Ζανζιβάρης κατοικήθηκαν από φυλές της ενδοχώρας της Αφρικής 2.000 χρόνια πριν. Από τότε πέρασαν από το νησί Άραβες, Πέρσες και άλλοι έμποροι από την Ινδία και την Ασία. Εκείνη την εποχή διαδόθηκε ο ισλαμισμός και η αρχιτεκτονική του, που χαρακτηρίζει τα νησιά του αρχιπελάγους μέχρι σήμερα. Στη συνέχεια τα νησιά πέρασαν στα χέρια των Πορτογάλων, των Βρετανών και, τέλος, των Αράβων. Όλες αυτές οι κουλτούρες και οι πολιτισμοί μπλέκονται μεταξύ τους και αυτό είναι το αδιαφιλονίκητο ατού της Ζανζιβάρης. Επιστροφή στο ξενοδοχείο μας και διανυκτέρευση.\nΗ μετανάστευση την εποχή αυτή συμβαίνει από το βόρειο τμήμα του Σερενγκέτι προς το Μασάι Μάρα προς αναζήτηση τροφής και νερού, αλλά και μέσα στο Μασάι Μάρα. Μετά από αυτό το ολοήμερο σαφάρι, μεταφορά στο lodge μας στο βόρειο Σερενγκέτι για δείπνο και διανυκτέρευση.Σημαντική παρατήρηση: Οι οδηγοί σαφάρι που μας συνοδεύουν γνωρίζουν την περιοχή, έχουν καλή επικοινωνία μεταξύ τους και παρακολουθούν στενά τις καθημερινές κινήσεις των ζώων. Γι’ αυτό η πιθανότητα να εντοπιστεί και να βρεθεί ο αποδημητικός πληθυσμός είναι πολύ μεγάλη. Εξαρτάται από πολλούς όμως παράγοντες και κυρίως από την ίδια τη φύση, γι’ αυτό δεν μπορούμε να την εγγυηθούμε. Κανείς δεν γνωρίζει την ακριβή διαδρομή τους και είναι απίστευτο πώς ένα εκατομμύριο ζώα μπορεί να εξαφανιστεί στην ατελείωτη σαβάνα. Αλλά η αναζήτηση είναι από μόνη της μεγάλη ταξιδιωτική εμπειρία.\n7η ημέρα: Σερενγκέτι (Βόρειο) - Σερενγκέτι (Κεντρικό)\nΑναχώρηση από το βόρειο Σερενγκέτι για να μεταφερθούμε στο κεντρικό ανακτώντας νέες εικόνες και εμπειρίες. Καθώς ο ήλιος ανεβαίνει, ένας ελέφαντας ξύνει το χορτάρι με τα πόδια του και μετά το σηκώνει με την προβοσκίδα του για να τινάξει το χώμα πριν το βάλει στο στόμα του, επιβεβαιώνοντας έτσι τη φήμη του. Ξαφνικά εμφανίζεται ένας ογκώδης ινδικός βούβαλος με τα τρομακτικά κέρατα και το χαρακτηριστικό ευέξαπτο βλέμμα. Τα βλέμματά μας χαμηλώνουν, καλύτερα να μην τον προκαλέσουμε. Καμηλοπαρδάλεις τεντώνουν τους μακριούς τους λαιμούς για να τσιμπολογήσουν από τις ακακίες και παιχνιδιάρικοι μπαμπουίνοι κουτρουβαλούν και κάνουν ότι τσακώνονται. Κατά το ηλιοβασίλεμα θα νιώσουμε το κάλεσμα της Αφρικής, ακούγοντας τους βρυχηθμούς των άγριων ζώων στη διάρκεια του μαγευτικού ηλιοβασιλέματος που θα απολαύσουμε κάνοντας σαφάρι. Άφιξη και τακτοποίηση στο lodge μας για δείπνο και διανυκτέρευση.\n8η ημέρα: Σερενγκέτι (Κεντρικό) - Ολοήμερο Σαφάρι\nΜετά το πρωινό μας θα αναχωρήσουμε για να εξερευνήσουμε ακόμα περισσότερο το μεγαλείο της φύσης και η μέρα είναι αφιερωμένη στην αναζήτηση των άγριων αιλουροειδών της περιοχής. Προαιρετικά θα υπάρχει χρόνος αν κάποιος θέλει να κάνει πτήση με αερόστατο πάνω από το εθνικό πάρκο. Το απόγευμα πλημμυρισμένοι από υπέροχες νέες εικόνες, επιστροφή στο lodge για δείπνο και διανυκτέρευση.\n9η ημέρα: Σερενγκέτι – Νγκορονγκόρο\nΑναχωρούμε σήμερα για το διάσημο Νγκορονγκόρο με τον απέραντο κρατήρα του που φιλοξενεί μια τεράστια ποικιλία θηρίων. Θα κατέβουμε τα τοιχώματα της καλδέρας για ένα μοναδικό σαφάρι σε μία από τις συγκλονιστικότερες τοποθεσίες της Αφρικής, σαν σκηνικό από ταινία. Θα απολαύσουμε ένα φαντασμαγορικό και γνήσιο αφρικανικό σαφάρι στη βάση του κρατήρα, ο οποίος αποτελεί καταφύγιο για περίπου 25.000 θηλαστικά -μεταξύ των οποίων ο υπό εξαφάνιση μαύρος ρινόκερος-, καθώς και για μια μεγάλη ποικιλία σε είδη πουλιών (περισσότερα από 380 είδη). Μεσημεριανό πικνίκ μέσα στην καλδέρα. Βραδινό θα πάρουμε στο lodge, όπου και θα διανυκτερεύσουμε.\n10η ημέρα: Νγκορονγκόρο – Φυλές λίμνης Εγιάσι – Μανιάρα\nΝωρίς σήμερα το πρωί θα αναχωρήσουμε για τη λίμνη Εγιάσι, όπου θα έχουμε την ευκαιρία να συναντήσουμε γηγενείς της περιοχής, οι οποίοι ζουν ακόμα σε πρωτόγονες συνθήκες. Θα δούμε μέλη της φυλής Χατζάμπε, που μέχρι και σήμερα χρησιμοποιούν σπηλιές για τη διαμονή τους, θα παρατηρήσουμε πώς ανάβουν φωτιές και ποια δέντρα χρησιμοποιούν για αυτό, θα μας δείξουν πώς συλλέγουν μέλι και θα μας διδάξουν πώς φτιάχνουν φάρμακα από φυσικά προϊόντα που γιατρεύουν βαριές ασθένειες. Αργότερα θα επισκεφθούμε τη φυλή Ντατόγκα, η οποία ασχολείται κυρίως με την κτηνοτροφία και τρέφεται με παράγωγα των ζώων και καρπούς. Οι Ντατόγκα ζουν σαν νομάδες και μετακινούνται από μέρος σε μέρος για να βρουν τροφή για τα ζώα τους. Θα έχουμε, επίσης, την ευκαιρία να δούμε τους σιδεράδες της φυλής να φτιάχνουν όπλα, όπως μαχαίρια, τόξα με δηλητήριο και δόρατα, με τη δική τους παραδοσιακή μέθοδο. Στη συνέχεια θα μεταφερθούμε στη λίμνη Μανιάρα όπου θα διανυκτερεύσουμε σε lodge.\n11η ημέρα: Μανιάρα – Αρούσα – Πτήση επιστροφής\nΔιανυκτέρευση στο πολυτελές ξενοδοχείο στο αεροδρόμιο της Ντόχα ΔΩΡΟ από το VERSUS\nΚατανομή διανυκτερεύσεων: Βόρειο Σερενγκέτι lodge (2), Κεντρικό Σερενγκέτι lodge (2), Νγκορονγκόρο lodge (1), λίμνη Εγιάσι (1), Στοουντάουν, Ζανζιβάρη (1), παραλιακό ξενοδοχείο στη Ζανζιβάρη (2).\nΦόροι αεροδρομίων, επιβάρυνση καυσίμων, φιλοδωρήματα, αχθοφορικά & επιπλέον πακέτο ασφάλειας, τα οποία καταβάλλονται υποχρεωτικά στην Αθήνα. Επιπλέον πακέτο ασφάλειας (ατυχήματος, απώλειας αποσκευών, δαπάνες επαναπατρισμού λόγω ατυχήματος ή ασθένειας, δαπάνες για έξοδα επέκτασης ταξιδιού λόγω ατυχήματος, δαπάνες για έξοδα επίσκεψης συγγενούς στο εξωτερικό, δαπάνες για επείγουσα επιστροφή στην Ελλάδα, απώλεια ταξιδιωτικών εγγράφων και έξτρα καλύψεων, όπως ιατροφαρμακευτικές και νοσοκομειακές δαπάνες, ασφάλεια προκαταβολής κ.ά.). Ζητήστε πληροφορίες από το τμήμα κρατήσεων για την ακριβή περιγραφή των καλύψεων, το ύψος για την κάθε μια κάλυψη και τους όρους των καλύψεων για αποφυγή παρεξηγήσεων: 980 €.\nΒίζα Τανζανίας: 50 €. Για την έκδοση απαιτούνται το λιγότερο δέκα (10) ημέρες. Δεν υφίσταται η δυνατότητα έκδοσης βίζας-εξπρές.\nΣτις αναχωρήσεις από Λάρνακα η πτήση είναι με Qatar\nΗμιδιατροφή στη Ζανζιβάρη.\nΔώρο μία νύχτα στη Ντόχα.


ΤO KLYSMA: Πέθανε ο Ντένις Χόπερ\nΤην τελευταία του πνοή άφησε σήμερα σε ηλικία 74 ετών ο διάσημος ηθοποιός του Χόλιγουντ, Ντένις Χόπερ, στο σπίτι του στο Βένις της Καλιφόρνια, εξαιτίας επιπλοκής από τον καρκίνο του προστάτη.\nΟ Ντένις Χόπερ έγινε ευρέως γνωστός το 1996, όταν σκηνοθέτησε και πρωταγωνίστησε στην καλτ κλασσική ταινία "Ο Ξέγνοιαστος Καβαλάρης".\nΟ διάσημος ηθοποιός πέθανε στις 18:15 περιτριγυρισμένος από την οικογένειά του και τους φίλους του.\nΈκανε την πρώτη του τηλεοπτική εμφάνιση το 1955, και εμφανίστηκε σε δύο ταινίες, στις οποίες πρωταγωνιστούσε ο Τζέιμς Ντιν, Επαναστάτης χωρίς αιτία (1955) και Giant (1956).\nΕτικέτες ΗΘΟΠΟΙΟΣ, Ντένις Χόπερ


Ευρωβουλευτής υποστηρίζει πως οι γυναίκες πρέπει να παίρνουν μικρότερο μισθό από τους άνδρες | Τι λες τώρα;\nHome \_ επικαιρότητα \_ Ευρωβουλευτής υποστηρίζει πως οι γυναίκες πρέπει να παίρνουν μικρότερο μισθό από τους άνδρες\nΕυρωβουλευτής υποστηρίζει πως οι γυναίκες πρέπει να παίρνουν μικρότερο μισθό από τους άνδρες\nΤι λες τώρα; 4 Μαρτίου, 2017 2:55 ΠΜ\nΟ Πολωνός συντηρητικός πολιτικός Janusz Korwin-Mikke άφησε κατάπληκτα τα μέλη του Ευρωπαϊκού Κοινοβουλίου κατά τη διάρκεια μιας συζήτησης σχετικά με το μισθολογικό χάσμα μεταξύ των δύο φύλων στην Ευρώπη, όταν δήλωσε πως:\n«οι γυναίκες πρέπει να κερδίζουν λιγότερα, επειδή είναι πιο αδύναμες, μικρότερες και λιγότερο ευφυείς. Πρέπει να κερδίζουν λιγότερα. Αυτό είναι όλο».\nPAWEL DABROWSKI /SE/EAST NEWS WARSZAWA\nΟ Korwin-Mikke παρουσίασε μάλιστα και κάποια πολύ περίεργα επιχειρήματα για να στηρίξει τους ισχυρισμούς του: «Ξέρετε πόσες γυναίκες βρίσκονται στην πρώτη εκατοντάδα σκακιστών;» και απάντησε ο ίδιος στο ερώτημα που έθεσε: «Σας λέω. Καμία».\nΠρώην grandmaster σκάκι Judit Polgar από την Ουγγαρία θα μπορούσε να έχει κάτι να πει για αυτή τη δήλωση.Βέβαια η grandmaster στο σκάκι Judit Polgar από την Ουγγαρία μάλλον θα έχει διαφορετική γνώμη.\nΣτα σχόλια του Korwin-Mikke απάντησε η Ισπανίδα Ευρωβουλευτής, Iratxe Garcia-Perez που πήρε το λόγο στη συνέχεια.\n«Κατά τη γνώμη σας, εγώ δεν θα έπρεπε να έχω καν το δικαίωμα να βρίσκομαι εδώ ως μέλος του κοινοβουλίου. Και ξέρω ότι σας πονάει και να σας ενοχλεί ότι οι γυναίκες σήμερα μπορούν να είναι μέλη της Βουλής και να εκπροσωπούν πολίτες που έχουν τα ίδια δικαιώματα με εσάς. Είμαι εδώ για να υπερασπιστώ όλες τις ευρωπαίες γυναίκες από άνδρες σαν εσένα».\nΠαρά το γεγονός πως η ΕΕ ηγείται παγκοσμίως σε θέματα ισότητας των φύλων, η Ευρωπαϊκή Επιτροπή υπολογίζει πως θα χρειαστούν ακόμη 70 χρόνια για να φτάσουμε στο σημείο οι γυναίκες να κερδίζουν τον ίδιο μισθό με τους άνδρες. Επίσης οι γυναίκες στην ΕΕ υποεκπροσωπούνται στην πολιτική και είναι λιγότερο πιθανό να κατέχουν θέσεις ισχύος στον οικονομικό τομέα.\nΕκατοντάδες χιλιάδες νεογέννητες μέδουσες απέναντι από τις ακτές της Αχαΐας\nΜάριος Λαζανάς (λοιμωξιολόγος): «Με απειλούν ότι θα μου βγάλουν τα μάτια»\nΠαιδιά αφήνουν σημειώματα αυτοκτονίας σε έναν άνδρα και εκείνος κάνει τατουάζ τα ονόματά τους


Πως θα μπορούσε να λειτουργεί το ελληνικό λόμπι στις ΗΠΑ: 6ο – The Panhellenic Post\n31 Μαΐου 2013, 9 έτη ago\nΑφήνοντας πίσω το “Εμπάργκο” και τις σημαντικές επιπτώσεις του (που εξακολουθούν να “βαραίνουν” στις ελληνοτουρκικές σχέσεις, αφού, εκτός των άλλων, τότε και με αφορμή την αγωνιώδη προσπάθεια του Λευκού Οίκου για την άρση του και την παράλληλη ισχυρή πίεση του ελληνοαμερικανικού στοιχείου για το αντίθετο, εγκαθιδρύθηκε, ως αντιστάθμισμα, η αναλογία 7/10 στην δωρεάν στρατιωτική βοήθεια της Αμερικής σε Ελλάδα και Τουρκία, που κρατά μέχρι σήμερα τις ισορροπίες στο Αιγαίο) πρέπει να αναφερθεί κανείς και σε άλλες εκδηλώσεις της δυναμικότητας του ελληνικού στοιχείου στις ΗΠΑ.\nΣτον απολογισμό δεν μπορεί κανείς να ξεπεράσει -έστω και αν χρειαστεί να “βουτήξει” στο μακρυνό παρελθόν- την επιρροή που άσκησε η Ομογένεια και την συνεισφορά της στην πολιτική κονίστρα των Ηνωμένων Πολιτειών της Αμερικής, όπως την συμβολή της στην εκλογική νίκη του Τζίμμυ Κάρτερ (1976). Τούτο διότι αποκαλύπτει γλαφυρά το πως μπορεί να αξιοποιήσει την παρουσία της πολιτικά η ομογένεια και, εφετέρου διότι προσφέρει ένα απτό δείγμα της δυναμικότητας και της αποτελεσματικότητάς της. Πριν κατηγορηθούμε ότι παρελθοντολογούμε, να πούμε ότι αυτή είναι η Ιστορία της Ομογένειας. Μια ιστορία την οποία ποτέ το ελληνικό κράτος δεν εκλαϊκευσε. Δεν την έκανε κτήμα και γνώση του λαού. Δεν την έβαλε στα ελληνικά σχολειά. Δεν αποτέλεσε αντικείμενο μελέτης, διατριβής ή άλλης φοιτητικής ενασχόλησης και εργασίας.\nΑξίζει, λοιπόν, πριν περάσουμε στην πρόσφατη να δούμε και τις παλαιότερες περιόδους. Ιδιαίτερα εκείνες που κρίνονται ως εξαιρετικά σημαντικές για τον ελληνισμό. Όπως πχ. την περίοδο Κάρτερ και τις διακηρύξεις του στις οποίες πολλοί είχαν στηρίξει πολλές ελπίδες για την επίλυση του Κυπριακού.\nΠρέπει να σημειώσουμε ότι τα αποτελέσματα των Προεδρικών εκλογών, αναλύονται στις Ηνωμένες Πολιτείες της Αμερικής κατά τρόπο πραγματικά εντυπωσιακό, γίνονται παρατηρήσεις και συγκρίσεις των φαινομένων των αποτελεσμάτων σε σχέση με εκείνα των προηγούμενων προεδρικών εκλογών όλων των περιόδων από τις καθιερώσεως του συστήματος διακυβερνήσεως της χώρας που δεν έχει ακόμη υποστεί ουδιώδεις αλλαγές.\nΣ΄αυτές βλέπει κανείς τις προτιμήσεις των Μαύρων έναντι των Λευκών, των Καθολικών, των διαφόρων αιρέσεων της Προτεστάντικης εκκλησίας, των Εβραίων, των Ορθοδόξων, φυσικά των Ελληνορθοδόξων και γενικά όλων των εθνικοτήτων και των ομάδων των διαφόρων επιδιώξεων (μεγάλων εργατικών οργανώσεων κλπ.) του μωσαϊκού που αποτελούν το σύνολο του Αμερικανικού λαού. Αδιαπέραστο, αυτό, πάντως, όλα τα χρόνια του ελεύθερου βίου του, στην τελευταία ανάλυση, με την εξαίρεση του τετράχρονου Εμφυλίου Πολέμου (1861-1865).\nΑπό την ανάλυση αυτή, σε ό,τι αφορά τους Ελληνοαμερικανούς και γενικότερα την Ελλάδα και τον Ελληνισμό, δεν προέκυψε, τουλάχιστον χειροπιαστά, ότι ο Κάρτερ όφειλε τότε στους ελληνοαμερικανούς τη νίκη του. Προέκυψε, όμως, ολοφάνερα, ότι οι Ελληνοαμερικανοί δώσανε μιά περιωπή σε αυτή τη νίκη του. *\nΌπως είναι γνωστό, η εκλογή ενός προέδρου εξαρτάται από τους λεγόμενους εκλέκτορες. Ο αριθμός των οποίων είναι εκ των προτέρων καθορισμένος από το ποσοστό των δικαιούμενων να ψηφίζουν σε κάθε μία από τις 52 Πολιτείες. Οι μικρότερες Πολιτείες και οι Πολιτείες του μικρότερου πληθυσμού, και των λιγότερων, επομένως, ψηφοφόρων, διαθέτουν μικρότερο αριθμό εκλεκτόρων.\nΗ Χαβάι, π.χ. διαθέτει 4 εκλέκτορες. Και το Οχάϊο διαθέτει 25. Εάν ο Κάρτερ, που παντού σε όλες τις Πολιτείες υπερίσχυσε του Φόρντ με μηδαμινές διαφορές, έχανε το Οχάϊο, τότε πάλι θα ήταν Πρόεδρος αλλά με διαφορά από τον Φόρντ μόνον έξι εκλεκτόρων (γιατί οι 25 θα πήγαιναν στην πλευρά του Φόρντ για να φθάσουν οι δικοί του εκλέκτορες τους 266. Οπότε ο Κάρτερ θα έμενε με 297-25=272). Μαζί με τους 25 εκλέκτορες της Πολιτείας Οχάιο, ο Κάρτερ έλαβε 297 έναντι 241 του Φόρντ. Και με αυτούς τους 297 που θα είχε 25 λιγότερους αν οι Ελληνοαμερικανοί δεν του έδιναν και τους εκλέκτορες του Οχάιο.\nΝα σημειωθεί ότι και με τους 297 που έλαβε τελικά ο Κάρτερ, απλώς απόκτησε την περιωπή που δεν θα είχε χωρίς την προσφορά των ελληνοαμερικανών στο Οχάιο. Αλλά και που με αυτήν ακόμη την προσφορά των ελληνοαμερικανών η πλειοψηφία του έναντι του αντιπάλου του Φόρντ σε εκλέκτορες, υπήρξε η δεύτερη μικρότερη στα εκλογικά χρονικά στην μέχρι τότε ιστορία της Αμερικής.\nΕίπαμε ότι ο Κάρτερ θα είχε εκλεγεί με διαφορά 6 εκλεκτόρων εάν έχανε το Οχάιο. Την νίκη του την εξασφάλισε ο Κάρτερ από τη Χαβάη. Αν έχανε τους 4 εκλέκτορες στη Χαβάη, έχανε και τους 25 εκλέκτορες του Οχάιο, τότε νικητής θα ήταν ο Φόρντ, με διαφορά 2 εκλεκτόρων. Με τους 4 όμως της Χαβάης που στην πολιτεία αυτή οι Ελληνοαμερικανοί δεν διέθεταν τότε καμία εκλογική δύναμη, και τους 25 του Οχάιο, που του έδωσαν οι ελληνοαμερικανοί, άλλαξε το σκηνικό για να έχουμε Πρόεδρο τον Κάρτερ με διαφορά 56 εκλεκτόρων. Και αυτή η διαφορά υπέρ του Κάρτερ δεν ήταν για τον ίδιο ικανοποιητική γιατί μικρότερη και από αυτήν είχε λάβει μόνον ο Γουντρώ Γουϊλσον στις εκλογές του 1916. Είχε υπερισχύσει ο Γουϊλσον τότε του αντιπάλου του Τσάρλς Χιούζ μόνο με 23 περισσότερους εκλέκτορες.\nΟι 297 πάντως εκλέκτορες του Κάρτερ θα ήταν, όπως είπαμε, μόνο 272 ενώ του Φόρντ αντί 241 θα ήταν 266. Μία διαφορά, δηλαδή, έξι εκλεκτόρων. Στο Οχάϊο, όμως, ο Κάρτερ έλαβε 1.999.719 ψήφους. Και ο Φόρντ έλαβε 1.992.643. Έχουμε μία διαφορά 7.076 ψήφων. Αν οι μισοί από αυτούς και ένας περισσότερος, δηλαδή 3.539 ψήφοι πήγαιναν στην πλευρά του Φόρντ, ο Κάρτερ θα έχανε τους 25 εκλέκτορες του Οχάϊο. Και θα ήταν ο μόνος νικητής Πρόεδρος με τη μηδαμινή αυτή πλειοψηφία των 6 εκλεκτόρων πράγμα που θα αποτελούσε ένα οδυνηρό όσο και επισφαλές φαινόμενο ικανό να έχει σοβαρότερες συνέπειες και ανασταλτικές επιπτώσεις στο μέτρο και το νόημα των υποσχέσεων του Κάρτερ και γενικά στη δυνατότητα να εφαρμόσει τα δικά του προγράμματα όπως τα είχε εξαγγείλει, με εξυπονοούμενα ότι μία νέα κατάσταση πραγμάτων θα προέκυπτε, πολύ διαφορετική από εκείνη της εποχής των γεγονότων του Ρίτσαρντ Νίξον.\nΕίναι, όμως, σήμερα βέβαιο και χειροπιαστό ότι οι Ελληνοαμερικανοί προστάτευσαν τον Κάρτερ από αυτό το επικίνδυνο ενδεχόμενο. Γιατί οι ελληνοαμερικανοί στο Οχάϊο διέθεταν πολύ μεγαλύτερα περιθώρια από των 3.539 ψήφων. Του έδωσαν 8 ή 10 φορές περισσότερους. Γιατί στο Οχάιο οι Ελληνοαμερικανοί διέθεταν συμπαγή πληθυσμό. Η Πολιτεία αυτή είναι μία από τις 5 μεγαλύτερες Βιομηχανικές Πολιτείες της χώρας. Με την τότε απογραφή, διέθεταν την περίοδο εκείνη 35.000 ψηφοφόρους. Τουλάχιστον 30.000 από αυτούς ψήφισαν Κάρτερ. Και εργάστηκαν με πείσμα για την εκλογή του.\nΟι Ελληνοαμερικανοί, λοιπόν, έδωσαν στον Κάρτερ την πλειοψηφία της περιωπής. Του ύψους των 297 εκλεκτόρων. Αυτή είναι η αλήθεια.\n* Τα στοιχεία είναι παρμένα από ανέκδοτη εργασία με την υπογραφή Μπάμπης Μαρκέτος (1981).\n[Εκλογές], [Ελληνοαμερικανοί], [Κάρτερ]\nΔιακοπές κυκλοφορίας λόγω ...Ράλλυ


Το… ποδαρικό! - ΓΡΑΦΕΙΝ\nΠάσχισα πολύ να μη θυμώσω μαζί της χρονιάρα μέρα. Επέδειξα τέτοια αυτοσυγκράτηση που θα ζήλευε ακόμη κι ο Αριστοτέλης, ο δάσκαλος της φιλοσοφικής μεσότητας!\nΜε ξύπνησε αξημέρωτα με το διαπεραστικό ντριν του τηλεφώνου που διαπέρασε τον ακουστικό πόρο και καρφώθηκε ανελέητα στα ναρκωμένα εγκεφαλικά μου κύτταρα.\n«Έλα γρήγορα!», διέταξε κοφτά.\n«Τι συμβαίνει; Έπαθες κάτι;», ανταριάστηκα.\n«Θα έρθουν σε λίγο τα κορίτσια για καφέ».\nΤα «κορίτσια» είναι οι γειτόνισσες και οι φίλες της, 80 φεύγα η καθεμία.\n«Ε, και;», τόλμησα να ρωτήσω.\n«Καλά, τίποτα δεν καταλαβαίνεις εσύ; Κρίμα τα γράμματα που ξέρεις!», άστραψε και βρόντηξε απ’ την άλλη άκρη της γραμμής.\n«Τι να καταλάβω 7 η ώρα το πρωί, το φελέκι μου!».\nΜαλάκωσε και μου εξήγησε ότι δεν ήθελε να της κάνουν ποδαρικό οι φίλες της γιατί ζηλεύουν τις μαγειρικές της ικανότητες.\n«Καμία τους δε με φτάνει στις πίτες και τα γλυκά. Έλα γρήγορα να τις προλάβεις! Αν κάνουν αυτές ποδαρικό, να το ξέρεις, όλη τη χρονιά θα ξεχνώ τις συνταγές και θα καίω τα φαγητά». Επίκληση στο συναίσθημα και την παράνοια.\nΤσερμένι – Βίλα Βικέλα το έκανα σε τρία δεύτερα. Ούτε ο Σουμάχερ! Με τις πιτζάμες πήγα και την τσίμπλα στο μάτι. Μπήκα, βγήκα στο πατρικό μου με το δεξί αμέτρητες φορές. Από πίσω μου τα γατιά και τα σκυλιά της. Αυτά όμως είναι τετράποδα, δεν πιάνονται.\nΜόλις βεβαιώθηκε ότι το έκανα σωστά κι εξασφάλισε τη νυσταγμένη μου καλοτυχία και τη μαγική ασπίδα για την γλωσσοφαγιά των φιλενάδων της με έδιωξε άρον άρον.\n«Φύγε, τώρα! Έρχονται τα κορίτσια. Καλά έχω ετοιμάσει κέικ με καρότο, κιμαδόπιτα και μία κολοκυθόπιτα μούρλια! Πάλι θα γλείφουν τα δάχτυλά τους οι ζηλιάρες!»\nΥ.Γ. Καλή χρονιά σε όλους! Η δικιά μου; Από το πρωί φάνηκε!\nΜέσος όρος 4.8 / 5. Σύνολο ψήφων: 16\nηχητικό Μάνα Μικροκείμενο Χιουμοριστικό\nΈνα χωραφάκι στα σύννεφα\n«Το γράψιμο δεν είναι τίποτε άλλο από ένα κατευθυνόμενο όνειρο.»


Ναι σε συμβίωση των ομοφύλων | Accept - ΛΟΑΤΙ Κύπρου\nΑρχική » Συζητήσεις » Νομικά » Ναι σε συμβίωση των ομοφύλων\n«Με στρουθοκαμηλισμό δεν λύνονται τα προβλήματα αυτά», υποστηρίζει ο Θεολόγος Α. Πιτσιλλίδης.\n«Αν θέλουμε να είμαστε ειλικρινείς, πρέπει να παραδεχτούμε ότι σεξουαλικά σκάνδαλα ταλανίζουν και την Ορθόδοξη Εκκλησία, όχι μόνο τη Ρωμαιοκαθολική»\nΝαι στο σύμφωνο συμβίωσης «Λόγω του έντονου ηθικισμού που έχει παρεισφρήσει στην ορθοδοξία, δεν τυγχάνουν και της καλύτερης αντιμετώπισης οι ομοφυλόφιλοι»\nΚατά καιρούς στην Κύπρο έρχεται και επανέρχεται η συζήτηση γύρω από νομικά ζητήματα που άπτονται των σχέσεων μεταξύ ανθρώπων του ίδιου φύλου.\nΠαλαιότερα ήταν το θέμα της αποποινικοποίησης της ομοφυλοφιλίας, σήμερα του γάμου μεταξύ ομοφυλοφίλων.\n«Έχει αλλάξει πια η έννοια του γάμου και υπάρχουν αρκετά νέα δεδομένα που θα πρέπει να επανεξετάσουμε και να δούμε ποια θα είναι η στάση μας πάνω σε αυτά τα θέματα», υποστήριξε πρόσφατα η επίτροπος διοίκησης, Ηλιάνα Νικολάου, με αφορμή σχετικό παράπονο Κύπριου που υποβλήθηκε στο γραφείο της.\nΑπό την πλευρά του, ο θεολόγος Ανδρέας Πιτσιλλίδης υποστηρίζει πως η Κύπρος έχει πλέον ανάγκη ένα σαφές νομικό πλαίσιο, που να ρυθμίσει τα υπαρκτά κοινωνικά προβλήματα που αφορούν στις προσωπικές, οικονομικές και άλλες πτυχές της σχέσης μεταξύ ομοφυλοφίλων.\n- Ήρθε η ώρα να ρυθμιστεί νομοθετικά και στην Κύπρο το δικαίωμα των ομοφυλόφιλων ατόμων να τελούν γάμο; Ποια είναι η άποψή σας για το σύμφωνο ελεύθερης συμβίωσης;\nΑνδρέας Πιτσιλλίδης: Με στρουθοκαμηλισμό δεν λύνονται τα προβλήματα αυτά. Και να κάνουμε ότι δεν τα βλέπουμε, οι άνθρωποι αυτοί συμβιώνουν και αυτή τους η συμβίωση φέρνει και προβλήματα όπως όλων των ειδών οι συμβιώσεις. Για παράδειγμα, δύο άνθρωποι του ίδιου φύλου συμβιώνουν για χρόνια σε ένα σπίτι που αποκτούν με δάνειο που συνάπτει ο ένας και αποπληρώνουν μαζί. Σε κάποια μεταγενέστερη χρονική φάση χωρίζουν και αυτός που φεύγει από το σπίτι διεκδικεί φυσιολογικά κάτι από αυτή την περιουσία και ο ένας ή η άλλη του το αρνείται. Δεν είναι αναμενόμενο ότι θα έχουμε καυγάδες, πιθανή χρήση βίας, μια κάποια κοινωνική αναστάτωση; Αυτό εννοώ όταν λέω για υπαρκτά προβλήματα που όσο και να θέλουν μερικοί να κάνουν ότι δεν υπάρχουν, αυτά υφίστανται. Ο ρόλος του νομοθέτη, λοιπόν, είναι διαφορετικός και πρέπει πέρα από θρησκευτικές ή άλλες απόψεις και προσεγγίσεις, να δώσει σαφείς λύσεις στα προβλήματα της κοινωνικής συνύπαρξης.\n- Λόγω της φιλοσοφίας της ορθοδοξίας, αλλά και της νοοτροπίας που επικρατεί στην Κύπρο, νομίζετε ότι αντιμετωπίζονται σωστά τα ομοφυλόφιλα άτομα από τους ιερωμένους;\nΑ. Π.: Δυστυχώς, λόγω της αρκετά κλειστής και συντηρητικής μας κοινωνίας, αλλά και λόγω του έντονου ηθικισμού που έχει παρεισφρήσει στην ορθοδοξία, δεν θα έλεγα ότι τυγχάνουν και της καλύτερης αντιμετώπισης οι άνθρωποι με ομόφυλο σεξουαλικό προσανατολισμό. Συχνά, όλοι γινόμαστε μάρτυρες του διασυρμού και της διαπόμπευσης αυτών των ανθρώπων, μια αντιμετώπιση που τους σπρώχνει στο κοινωνικό περιθώριο και τη γκετοποίηση. Ειδικά οι επίσκοποι και οι πρεσβύτεροί μας θα έλεγα πως έχουν στη συντριπτική τους πλειοψηφία άμεση ανάγκη από εντατικό καταρτισμό για το πώς πρέπει να χειρίζονται στηρικτικά και όχι αφοριστικά, όλους τους ανθρώπους που προσέρχονται κοντά τους.\n- Κατά καιρούς δίνεται μεγάλη δημοσιότητα στα σεξουαλικά σκάνδαλα που ταλανίζουν τη Ρωμαιοκαθολική Εκκλησία. Αυτού του είδους τα προβλήματα δεν υπάρχουν στην Ορθόδοξη Εκκλησία;\nΑ. Π.: Αν θέλουμε να είμαστε ειλικρινείς όσα συμβαίνουν στους κόλπους της Ρωμαιοκαθολικής Εκκλησίας πρέπει να παραδεχτούμε ότι συμβαίνουν και στους κόλπους κάθε Εκκλησίας και Θρησκείας. Προσωπικά γνωρίζω ότι τέτοια συμβάντα παρατηρούνται και στην Ορθόδοξη Εκκλησία. Ασφαλώς αυτά είναι θλιβερές εξαιρέσεις και όχι ο κανόνας, όπως οι αστυνομικοί είναι κατά κανόνα νομοταγείς, αλλά συναντάς ακόμα και απατεώνες στις τάξεις του αστυνομικού σώματος. Κάτι ανάλογο συμβαίνει και στους κόλπους της Εκκλησίας.\n- Πως αντιμετωπίζει αυτά τα φαινόμενα η Εκκλησία της Κύπρου;\nΑ. Π.: Η αντιμετώπιση ποικίλλει από την περίπτωση και τα ιδιάζοντα χαρακτηριστικά της, αλλά και από τον ποιμένα που αναλαμβάνει αυτή την αποστολή, καθώς και την αυστηρότητά του ή και την ποιμαντική του προσέγγιση. Γνωρίζω περιπτώσεις που κληρικοί καθαιρέθηκαν ή και εκδιώχθηκαν από την Κύπρο. Σε άλλες περιπτώσεις επιδείχθηκε επιείκεια και μπήκαν κάποιες ποινές, ενώ άλλες περιπτώσεις συγκαλύφθηκαν ή και συγκαλύπτονται μέχρι και σήμερα. Σέργιος και Βάκχος\n- Στον χριστιανισμό υπάρχουν παραδείγματα ομοφυλόφιλων ανθρώπων που αγίασαν;\nΑνδρέας Πιτσιλλίδης: Με κάθε επιφύλαξη σας αναφέρω ότι έχει διατυπωθεί από μερικούς ερευνητές η θεολογικοϊστορική άποψη ότι υπήρξαν κάποιες τέτοιες περιπτώσεις και ειδική αναφορά γίνεται στους Αγίους Σέργιο και Βάκχο. Προσωπικά έχω μελετήσει τέτοιες αναφορές, που έχουν μεν αρκετή τεκμηρίωση, αλλά θα ήθελα να έχω σαφέστερη και πληρέστερη εικόνα για να μπορέσω να τοποθετηθώ με βεβαιότητα.Δεν υπάρχει για τον Θεό άρσεν και θήλυ\n- Θεολογικά ποια είναι η γνώμη σας για την ομοφυλοφιλία;\nΑνδρέας Πιτσιλλίδης: Κάθε άνθρωπος είναι καθρέφτισμα και αντιφέγγισμα του Θεού Πατέρα. Κάθε άνθρωπος είναι μοναδικός, ανόμοιος και ανεπανάληπτος, παιδί της θείας αγάπης. Δεν υπάρχει «στα μάτια του Θεού άρσεν και θήλυ, δούλος ή ελεύθερος, Ιουδαίος ή Έλλην» όπως διακηρύττει ο Απόστολος Παύλος. Το καινούργιο, το ριζοσπαστικό στοιχείο που έφερε η χριστιανική θεολογία είναι η υπέρβαση κάθε μορφής διάσπασης φύλου, φυλής, γλώσσας, πολιτισμού, κοινωνικής τάξης και προέλευσης.\nΗ βασιλεία του Θεού φέρνει μαζί της και μια αναδόμηση των διαπροσωπικών σχέσεων και ειδικά των σχέσεων των φύλων μέσα από την υπέρβασή τους ως παράγοντα διαχωρισμού και διάσπασης. Το φύλο και οι διαφορετικοί ρόλοι του άλλωστε, είναι για όσους ξέρουν από επιστήμη, κοινωνική κατασκευή και αποτέλεσμα μακραίωνων εξελικτικών διαδικασιών. Είμαι βέβαιος ότι οι ομοφυλόφιλοι άνθρωποι, αν είχαν δικαίωμα επιλογής, θα προτιμούσαν μια πιο αποδεκτή από το κοινωνικό σύνολο ερωτική σχέση και δεν θα επιθυμούσαν να είναι κοινωνικά απόβλητοι όπως σε μεγάλο βαθμό συμβαίνει σήμερα.\nΓια όσους γνωρίζουν από επιστήμη, όμως, δυστυχώς γι’ αυτούς, δεν έχουν δικαίωμα στην επιλογή. Είναι γενετικά, ορμονικά και σωματοψυχικά εξαναγκασμένοι σε ένα διαφορετικό από μας σεξουαλικό προσανατολισμό. Προσωπικά, με εκφράζει η δημόσια εκπεφρασμένη θέση του Αρχιεπισκόπου Αθηνών Ιερωνύμου, που όταν ρωτήθηκε για το ίδιο θέμα απάντησε πως πρέπει να μας διακρίνει ως χριστιανούς «σεβασμός στη διαφορετικότητα».\nΑσφαλώς, λέγοντας αυτό κάποιος, δεν σημαίνει ότι επικροτεί ή ότι τον εκφράζει η ερωτική τάση κάποιων ανθρώπων προς το ίδιο φύλο. Σημαίνει απλώς ότι αποδέχεται κάθε άνθρωπο με τα δικά του χαρακτηριστικά.\nΓΡΑΦΕΙ Η ΚΑΤΕΡΙΝΑ ΗΛΙΑΔΗ kateliadi@gmail.com Της ΚΑΤΕΡΙΝΑΣ ΗΛΙΑΔΗπηγή: http://alithia.com.cy/alithia_v2/front-end/main.php?action=nptext&page=&design=default&nptext_id=59163\nΤετ, 28/04/2010 - 16:55\nτο 'έξαναγκασμένοι' δε θα το σχολιάσω. Δε νομίζω ότι χρειάζεται κιόλας. Το 'μας' όμως? Δηλαδή, για να καταλάβω, εσείς είστε οι στρ8 κύριε Πιτσιλλίδη? Αυτό εννοείτε?Αλλά, κι έτσι να'ν' τα πράματα: από τη στιγμή που κάποιος αρχίζει να λέι "εμείς" και "οι άλλοι", νομίζω ήδη είναι στη νοοτροπία διακρίσεων. Γιατί αυτόματα ορθώνετα ένα τείχος. Αφού δεν είμαστε όλοι ένα, άρα δεν είμαστε και όλοι ίσοι.Σίγουρα, είναι κάπως καλύτερη τοποθέτηση αυτή, αλλά τελικά αναρωτιέμαι: θα βρεθεί κάποιος/α πολιτικός με @@ να βγει να καταδικάσει ξεκάθαρα τις δηλώσεις Θεμιστοκλέους? Να περισώσει (ΑΝ περισώζεται) την υπόληψη των Κυπρίων πολιτικών, αλλά και του κράτους γενικότερα και της χώρας ευρύτερα...\nΤετ, 28/04/2010 - 23:46\nεπίσης, και αναφέρομαι στον τίτλο τώρα, η 'συμβίωση' ήδη συμβαίνει, ευχαριστώ πολύ! Για γάμο ο λόγος. Κανονικό, πλήρη, νόμιμο, όμορφο κι ωραίο γάμο!\nΠέμ, 29/04/2010 - 00:24\nΒρε παιδία, τώρα που είμαστε και μεταξύ μας. Ο άνθρωπος φοβάται την σκιά του, το ότι είναι ομοφυλόφιλος το ξέρουν και οι πέτρες και μάλιστα και ο Πέτρος (δηλαδή εγώ) από προσωπική και διασταυρωμένη πληροφορία. Όμως είναι ο πρώτος και ο μόνος «πολιτικός» που δηλώνει κάτι θετικό. Ας μην του κόψουμε τα φτερά του από τώρα. Ας αφήσουμε άλλους που σίγουρα θα υπάρξουν για να του επιτεθούν, όχι εμείς. Είμαι σίγουρος ότι τώρα έχει αντιδράσεις από τους ισχυρότερους από αυτών για αυτή την άκακη δήλωση που έκανε. Είναι ομοφυλόφιλος αλλά δεν έχει το σθένος όπως πολλοί από μας, συμπεριλαμβανομένου και του εαυτού μου που δεν βγήκαμε να το πούμε στην οικογένεια, την δουλειά κτλ. Εγώ δεν μπορώ να τον κατακρίνω. Θεωρώ ότι προσπαθεί, ίσως την επόμενη φορά να είναι ακόμη πιο εκδηλωτικός. Άστε τον να πάρει τον χρόνο του.\nΤρί, 04/05/2010 - 13:24\nΠέτρε μου, εμπορούσεν να πει πολλά και διάφορα, αλλά όχι να κάνει δηλώσεις τύπου 'εμείς κα οι άλλοι'.στο κάτω-κάτω, ας καθόταν στην ησυχία του, δεν τον ανάγκαζε κανείς να βγει να μιλήσει δημόσια. Αλλά να λέει αυτά? Τι να πω... Η υποκρισία συνεχίζεται...τελικά, σπάνιο πράμα τα αρχίδια σ'αυτή τη χώρα (και συγχωρέστε με για τα ...'γαλλικά' μου)


Δημήτριος Σιμωτάς – trigono\nby Konstantin Gikas\t,\t17.09.2015\nΚουράστηκα, βαρέθηκα, σιχάθηκα, την κατάσταση που βιώνω, τόσο εγώ, όσο και οι φίλοι μου, οι γείτονές μου, οι συγγενείς μου, οι συνάδελφοί μου και σχεδόν όλοι οι άνθρωποι που γνωρίζω! Το “λιθαράκι” μου βάζω και εγώ, μήπως και μπορέσει να αλλάξει, έστω και λίγο, η κατάσταση που καθημερινά βιώνουμε. Το κόμμα με το οποίο επέλεξα να εκτεθώ, ονομάζεται “Δημιουργία, Ξανά!”. Δεν ζητώ από κανέναν να με ψηφίσει. Δεν ζητώ από κανέναν να ενστερνιστεί τις όποιες απόψεις μου. Ζητώ όμως, από όσους δεν με έχουν διαβάσει στο παρελθόν, απλά, να με διαβάσουν! Να διαβάσουν τι έχω εκφράσει, μέσω της αρθρογραφίας μου, τα τελευταία χρόνια. Να ρωτήσουν ποιος είμαι, τι έχω επιτύχει! Το ίδιο θα ζητήσω και για την “Δημιουργία, Ξανά!”. Επισκεφθείτε την ιστοσελίδα μαςhttp://www.dimiourgiaxana.gr/el/ . Μελετήστε τις αναλυτικές μας θέσεις και προτάσεις. Διαβάστε βιογραφικά. “Ξεσκονίστε” κάθε λεπτομέρεια του προτεινόμενου προγράμματός μας!


Brawl in cell block 99 / Kαυγάς στο μπλοκ 99 – Cinefreaks.gr Cinefreaks.gr\nKαυγάς στο μπλοκ 99\nΗθοποιοί: Dan Amboyer, Jennifer Carpenter, Vince Vaughn\nΤηλεοπτικής αισθητικής ταινία που φαίνεται να έχει χάσει τον δρόμο της από τη μικρή οθόνη και να έχει βρεθεί κατά λάθος στη μεγάλη. Αρχικά αυτό δεν μοιάζει να είναι πρόβλημα -άλλωστε οι εποχές που οι τηλεοπτικές παραγωγές ήταν δευτεροκλασσάτες έχουν περάσει για πάντα- ωστόσο σύντομα η αφήγηση της ταινίας χάνει τον προσανατολισμό της. Οι ρυθμοί που κυλάει το στόρι μοιάζουν να είναι δομημένοι για τον πιλότο ενός σίριαλ. Μόνο που εδώ δεν υπάρχει δεύτερο επεισόδιο.\nΣτο μεγαλύτερο κομμάτι του, το «Brawl in Cell Block 99» μοιάζει να βάζει τις βάσεις για κάτι που θα ειπωθεί αργότερα. Τελικά, αυτό το «κάτι» φαίνεται να μην έχει αποφασιστεί απόλυτα από τους δημιουργούς της ταινίας, η διάρκεια κάνει επιτακτικό το στρίμωγμα των γεγονότων στα τελευταία λεπτά και τα σεναριακά ατοπήματα που έχουν παραχθεί από αυτή τη βιασύνη καθορίζουν τελικά την εξέλιξη της ταινίας.\nΞαφνικά, ένα ψυχολογικό δράμα δομημένο σε ένα τυπικό γκανγκστερικό περιβάλλον, μετατρέπεται σε ταινία που καθορίζεται από (απολαυστικό κατά τα άλλα) ξυλίκι. Το τέλος σε αφήνει με μια μέτρια αίσθηση: το «Brawl in Cell Block 99» θα μπορούσε να είναι ένα αληθινό διαμάντι αν αποφάσιζε να… μην είναι ταινία αλλά σειρά. Όμως είναι ταινία και ως τέτοια αποτελεί μια χαμένη ευκαιρία.\nΠιο αδικημένος όμως από το τελικό αποτέλεσμα είναι αντικειμενικά ο Βινς Βον. Ο 47χρονος ηθοποιός, που σπατάλησε το μεγαλύτερο κομμάτι της χολιγουντιανής του καριέρας σε κωμικούς ρόλους με αδιάφορα αποτελέσματα, πλέον φαίνεται πως έχει βρει για τα καλά το στιλ που του πάει, έστω και σχετικά αργά.\nΑποκάλυψη στην 2η σεζόν του «True Detective» όπου και υπήρξε μια πραγματική απόλαυση στον ρόλο του κυνικού και αδίστακτου μαφιόζου, εδώ ο Βινς Βον βλέπει το σενάριο να στήνεται ολοκληρωτικά γύρω από αυτόν και τα υποκριτικά στοιχεία που απέδειξε πως έχει μέσω της τηλεοπτικής του παρουσίας.\nΤελικά, αφού πέσουν οι τίτλοι τέλους, αφού έχεις χαρεί να τον βλέπεις επί περίπου 132 λεπτά (άλλωστε είναι πολύ λίγες οι σκηνές της ταινίας που δεν τον περιλαμβάνουν), η ερμηνεία του είναι και το μόνο που σε έχει αφήσει ολοκληρωτικά ικανοποιημένο από την ταινία. Και ίσως γι’ αυτό ακριβώς το λόγο, αυξάνεται ο ήχος του «αχ…» που βγαίνει αυθόρμητα από τα χείλη σου εξαιτίας αυτού που θα μπορούσε να είναι (αλλά τελικά δεν είναι…) το «Brawl in Cell Block 99».


Μουζάλας: Δεν θέλουμε μια αιματοχυσία στην Ειδομένη | Ελλάδα Ειδήσεις\nΜουζάλας: Δεν θέλουμε μια αιματοχυσία στην Ειδομένη\n«Η κυβέρνηση δεν θέλει μια αιματοχυσία, δεν θέλουμε μια Ουγγαρία στην Ειδομένη», είπε ο αν. υπουργός και επανέλαβε ότι το πρόβλημα θα λυθεί τις επόμενες ημέρες.\nΓΡΑΦΕΙ: THETOC TEAM published 08 Δεκ. 15 (10:23)\nΤη θέση του ότι το πρόβλημα με τους εγκλωβισμένους μετανάστες στην Ειδομένη θα λήξει σύντομα και πάντως όχι σε δέκα ή δεκαπέντε ημέρες, επανέλαβε ο αν. υπουργός μεταναστευτικής πολιτικής Γιάννης Μουζάλας.\nΟ κ. Μουζάλας, μιλώντας στον ΣΚΑΙ, σημείωσε ότι η κυβέρνηση δεν θέλει «μια αιματοχυσία, δεν θέλουμε μια Ουγγαρία στην Ειδομένη» αναφερόμενος στο ενδεχόμενο επέμβασης των αστυνομικών δυνάμεων για την απομάκρυνση των προσφύγων από την περιοχή.\n«Το θέμα θα λήξει τις επόμενες μέρες. Δεν μπορώ να σας πω σε μία ή δύο, αλλά δεν θα είναι και σε 10-15» διαβεβαίωσε. «Θέλουμε να αποφύγουμε τη βία» είπε ο υπουργός.\nΑναφερόμενος σε προηγούμενη δήλωσή του σημείωσε: «δεν είπα ότι σε πέντε μέρες θα γίνει η επιχείρηση, είπα ότι το θέμα θα λυθεί γρήγορα. Μέτρα αύξησης της αστυνόμευσης στην Ειδομένη έχουν ήδη ληφθεί» ενώ διευκρίνισε ότι «1.000 με 1.200 μετανάστες έχουν παραμείνει στην Ειδομένη. Οι μετανάστες έχουν τρεις δυνατότητες: να ζητήσουν άσυλο, να γυρίσουν οικειοθελώς στις πατρίδες τους, περίπου 300 θέλουν να γυρίσουν και η άλλη είναι η εφαρμογή του νόμου, όποιου μετανάστη έχει λήξει το χαρτί να γίνεται αναγκαστική επιστροφή του».\nΣε αυτό το σημείο ο κ. Μουζάλας είπε ότι το τελευταίο δεκαπενθήμερο έχουμε αλλαγή της ροής από την Τουρκία, «έρχονται Μαροκινοί και Ιρανοί, οι Μαροκινοί έρχονται στην Ελλάδα μέσω Κωνσταντινούπολης γιατί τους συμφέρει οικονομικά...».\n«Θέλουμε τη Frontex αλλά υπό τον έλεγχο της δικής μας αστυνομίας, και από τους 1.600 άνδρες της Frontex που έχουμε ζητήσει μας έχουν έρθει περίπου 170. Τα σύνορά μας στον Έβρο, δόξα τω Θεό, τα φυλάμε εξαιρετικά, στο Αιγαίο αυτό μπορεί να γίνει μόνο μέσω διασώσεων».


Ελέγχοι για να σταματήσει το ανακάτεμα Νόβα και Ορτανίκ, μέτρα για τις πρόωρες κοπές | ΑγροΤύπος\nΕλέγχοι για να σταματήσει το ανακάτεμα Νόβα και Ορτανίκ, μέτρα για τις πρόωρες κοπές\n24/11/2021 10:18 πμ\nΖητούν σοβαρούς και εκτεταμένους ελέγχους οι Λάκωνες από όλους τους αρμόδιους, εμπλεκόμενους φορείς.\nΕλέγχους στην αγορά ώστε να σταματήσει η πρόωρη κοπή μανταρινιών Ορτανίκ, ζητούν με επιστολή τους προς τους αρμόδιους φορείς, καλλιεργητές - παραγωγοί μανταρινιών Νόβα από τη Λακωνία.\nΌπως καταγγέλλουν οι παραγωγοί και σημειώνει στον ΑγροΤύπο ο γεωπόνος από την Σκάλα και παραγωγός με 50 στρέμματα εσπεριδοειδή κ. Θεμιστοκλής Θεοδωρακάκος, το φαινόμενο της πρόωρης κοπής έχει επίσης ως αποτέλεσμα επειδή είναι άγουρα οι καταναλωτές όταν τα δοκιμάζουν να μη μένουν ικανοποιημένοι και έτσι μετέπειτα να μην τα προτιμούν. Αυτό, συνεχίζει ο ίδιος, έχει ως αποτέλεσμα να δυσφημείται το μανταρίνι Ορτανίκ γενικότερα και να μην έχει ροή και ζήτηση στην αγορά. Παράλληλα, με την επιστολή τους, οι παραγωγοί τονίζουν πως επιβάλλεται επίσης να ληφθούν μέτρα για να σταματήσει το ανακάτεμα Νόβα με Ορτανίκ, που παρατηρείται στην αγορά.\nΔείτε την επιστολή πατώντας εδώ\nΤις τελευταίες ημέρες άρχισε να μεγαλώνει η ζήτηση για λεμόνια στην αγορά, με αποτέλεσμα οι τιμές παραγωγού να αυξάνουν, μετά μια περίοδο που είχαν φτάσει σε πολύ χαμηλά επίπεδα.\nΟ κ. Κώστας Δεληγιάννης, παραγωγός λεμονιών από την περιοχή του Αιγίου, δηλώνει στον ΑγροΤύπο ότι «αυτή την εποχή έχει αυξηθεί η ζήτηση λόγω των εορτών και έχουμε μια αύξηση της τιμής παραγωγού στα λεμόνια που κυμαίνεται από 25 μέχρι 30 λεπτά το κιλό.\nΗ συγκομιδή φέτος καθυστέρησε λόγω ξηρασίας και ακόμη γίνονται κοπές λεμονιών ποικιλίας Ιντερντονάτο. Πάντως οι καιρικές συνθήκες τώρα βοηθούν τη συγκομιδή και οι βροχές βοήθησαν την παραγωγή. Υπάρχει ένα μικρό πρόβλημα με πολλά μεγάλα μεγέθη λεμονιών που δεν προτιμά η αγορά και η εστίαση.\nΤο θετικό είναι ότι τώρα η αγορά έχει μια σταθερή ροή που απορροφά την παραγωγή. Πρόβλημα υπάρχει με τις τιμές στα βιολογικά λεμόνια. Φέτος η τιμή παραγωγού είναι κατά 8 λεπτά αυξημένη σε σχέση με τα συμβατικά (τις προηγούμενες χρονιές έφταναν να πωλούνται 15 έως 20 λεπτά ακριβότερα σε σχέση με τα συμβατικά).\nΣε σχέση με τις προηγούμενες εμπορικές περιόδους φέτος στο ξεκίνημα τιμή παραγωγού δεν κρατήθηκε για αρκετό καιρό σε υψηλά επίπεδα. Τα λεμόνια βγήκαν στην αγορά στα 60 λεπτά το κιλό αλλά η τιμή αυτή κράτησε μόλις 5 ημέρες. Μετά άρχισε η πτωτική πορεία μέχρι πριν 4-5 ημέρες που το κλίμα στην αγορά άλλαξε».\nΤο καλό κλίμα στην αγορά για τα λεμόνια επιβεβαιώνει και ο κ. Κώστας Κάτσακλας, παραγωγός και έμπορος από την Πρέβεζα. Όπως αναφέρει στον ΑγροΤύπο «εδώ και μια εβδομάδα έχει αυξηθεί η ζήτηση για λεμόνια.\nΗ τιμή παραγωγού κυμαίνεται από 30 έως 35 λεπτά το κιλό. Από την άλλη όμως τα έξοδα και το κόστος καλλιέργειας έχουν αυξηθεί. Αν συνεχιστεί αυτή η κατάσταση θα υπάρξει πρόβλημα τον επόμενο χρόνο για τις καλλιέργειες».\nΟ φόβος για πολλούς κομμένους κρατά χωρίς παράταση τις αιτήσεις στο πρόγραμμα νέων\n09/12/2021 11:39 πμ\nΜένει το υφιστάμενο καθεστώς συνδεδεμένων ενισχύσεων στη νέα ΚΑΠ 2023 - 2027\n09/12/2021 10:28 πμ\nFast track κατ’ εξαίρεση αποζημιώσεις για ζημιές σε δενδρώδεις καλλιέργειες\n09/12/2021 10:12 πμ\nΣύμφωνα με σχετική έκθεση που εξέδωσε το υπουργείο Γεωργίας των ΗΠΑ (USDA). Η Ελλάδα μπορεί να επωφεληθεί από την ζήτηση αυτή.\nΒουλγαρία: Η εγχώρια παραγωγή ξηρών καρπών\nΤο έτος εμπορίας 2020-2021, οι μέσες αποδόσεις των ξηρών καρπών μειώθηκαν σε σχέση με το προηγούμενο έτος, λόγω των δυσμενών καιρικών συνθηκών. Οι αποδόσεις στο αμύγδαλο έπεσαν 29% και στο καρύδι 12%. Ο όγκος παραγωγής αμυγδάλου μειώθηκε 8%, ενώ στο καρύδι αυξήθηκε 12%. Αυτό είχε ως αποτέλεσμα, η εγχώρια προσφορά ξηρών καρπών να μειωθεί. Η παραγωγή αμυγδάλου μειώθηκε 34% σε σχέση με ένα χρόνο πριν. Η παραγωγή καρυδιών μειώθηκε λιγότερο απότομα (-2%) και διατηρήθηκε σε επίπεδα πάνω από το μέσο όρο της τελευταίας πενταετίας. Η χαμηλότερη προσφορά ντόπιων αμυγδάλων οδήγησε σε υψηλότερες εισαγωγές το 2020-2021, ενώ οι εισαγωγές καρυδιών προβλέπεται να παραμείνουν στάσιμες ή να μειωθούν λίγο. Οι μέσες τιμές εισαγωγής αμυγδάλων είναι χαμηλότερες από εκείνες του 2020-2021 έως σήμερα, σε σύγκριση με την προηγούμενη σεζόν και πιο προσιτές για πελάτες με μικρότερο... πορτοφόλι. Δεδομένου ότι οι πωλήσεις αμυγδάλων μέσω των καναλιών Horeca είναι σημαντικές, η συνολική κατανάλωση αμυγδάλων (όγκος) εκτιμάται ότι θα μειωθεί, όχι όμως σημαντικά. Η χαμηλότερη παραγωγή καρυδιών, μαζί με την αμφισβητήσιμη ποσότητα, δεν αντισταθμίστηκε από τις εισαγωγές λόγω της ασθενέστερης εγχώριας ζήτησης. Η κατανάλωση μειώθηκε για πρώτη φορά τα τελευταία πέντε χρόνια, διακόπτοντας τη συνεχιζόμενη ανάπτυξη.\nΠροβλέψεις για το 2021-2022\nΤο έτος εμπορίας 2021-2022, με βάση την έκταση που συγκομίστηκε και τις αποδόσεις, η παραγωγή αμυγδάλου αναμένεται να ανακάμψει. Η παραγωγή καρυδιού είναι πιθανό να αυξηθεί. Σύμφωνα με τα εβδομαδιαία δελτία του υπουργείου Γεωργίας (MinAg), στις 4 Νοεμβρίου 2021, η έκταση της καρυδιάς, στην οποία είχε προχωρήσει η συγκομιδή, ήταν 12% υψηλότερη, οι μέσες αποδόσεις 38% υψηλότερες και η παραγωγή 23% πάνω από την ίδια περίοδο, ένα χρόνο πριν. Η κατανάλωση προβλέπεται πως θα ανακάμπτει σταθερά, λόγω της έλλειψης περιορισμών μέχρι σήμερα και του ισχυρότερου τουριστικού ρεύματος. Οι εισαγωγές αμυγδάλων προβλέπεται να αυξηθούν, λόγω της υψηλότερης ζήτησης, αν και αυτή εξακολουθεί να βρίσκεται σε επίπεδα κάτω από τα προπανδημικά επίπεδα. Όσον αφορά στα καρύδια, οι εισαγωγές προβλέπεται να μειωθούν λόγω των συσσωρευμένων αποθεμάτων από την χρονιά 2020-2021 και της υψηλότερης εγχώριας προσφοράς, αν και η κατανάλωση προβλέπεται να αυξηθεί.\nΗ αγορά των ξηρών καρπών\nΗ Βουλγαρική αγορά λιανικής στους ξηρούς καρπούς με κέλυφος το 2020 αποτιμώνταν σε 104,9 εκατομμύρια λέβα (64 εκατομμύρια δολάρια), ενώ το 2021 εκτιμάται σε 110,4 εκατομμύρια λέβα (67 εκατομμύρια δολάρια). Οι αριθμοί αυτοί φανερώνουν υψηλότερη ανάπτυξη 6,6% το 2020, σε σχέση με το 2019, σε σύγκριση με 4,8% ανάπτυξη, που επιτεύχθηκε το 2019, από το 2018. Η ανάπτυξη της λιανικής για το 2021 προβλέπεται να ανέλθει στο 5,2%, σε σύγκριση με το 2020. Οι λιανικές πωλήσεις ξηρών καρπών αποδείχθηκαν πιο ανθεκτικές στον αρνητικό αντίκτυπο της πανδημίας του κορονοϊού, σε σύγκριση με τις πωλήσεις της βιομηχανίας τροφίμων, λόγω της στροφής του κοινού στην υγιεινή διατροφή.\nΚατανάλωση - εμπόριο\nΗ FAS Sofia εκτιμά την κατανάλωση αμυγδάλου σε 2.274 τόνους το έτος 2020-2021, δηλαδή κατά 1% μειωμένη, σε σχέση με ένα χρόνο πριν. Η κατανάλωση αμυγδάλου εκτιμάται σε 2.350 τόνους το 2021-2022, σημειώνοντας αύξηση 3,3% σε σχέση με την προηγούμενη εμπορική χρονιά, λόγω των προσδοκιών για ανάκαμψη της ζήτησης από τους καταναλωτές (ειδικά στα καταστήματα Horeca) και από τους μεταποιητές. Η Βουλγαρία είναι καθαρός εισαγωγέας και καταναλωτής αμυγδάλων. Οι ετήσιες εισαγωγές κυμαίνονται μεταξύ 1.700-2.000 τόνους.\nΤην περίοδο 2020-2021 ήταν μια μικτή χρονιά για την παραγωγή καρυδιών. Οι εκτάσεις μειώθηκαν 11%, ωστόσο, η εσοδεία αυξήθηκε 12% σε σχέση με ένα χρόνο πριν. Η παραγωγή και η κατανάλωση καρυδιών, ιδιαίτερα στις αγροτικές περιοχές, είναι σημαντική και εκτός εμπορικών καναλιών. Όσον αφορά στην εμπορία του προϊόντος, όπως αναφέρει το USDA, οι εισαγωγές καρυδιών έχουν αυξηθεί από το 2017-2018, όπως προέβλεψε η Post, λόγω της ισχυρότερης ζήτησης των καταναλωτών και της μεταποίησης για ποιοτικό προϊόν.\nΕξαγωγές και έλλειψη απογειώνουν την τιμή στο κατσικάκι\n07/12/2021 01:45 μμ\nΤην προηγούμενη εβδομάδα έγιναν σφαγές στη Λάρισα με 8,5 ευρώ το κιλό για Ισπανία.\nΠεριζήτητο έχει καταστεί το κατσικίσιο κρέας τελευταία, ως αποτέλεσμα της αυξημένης ζήτησης για εξαγωγές, αλλά και για κατανάλωση στην εσωτερική αγορά. Όπως μας εξήγησε ο πρόεδρος της Ομοσπονδίας Κτηνοτρόφων και Κτηνοτροφικών Συλλόγων Θεσσαλίας, κ. Γιάννης Γκουρομπίνος, την προηγούμενη εβδομάδα έγιναν σφαγές στη Λάρισα με τιμή παραγωγού στο κατσικάκι στα 8,5 ευρώ το κιλό, με το προϊόν να προορίζεται για εξαγωγή στην Ισπανία. Σύμφωνα με τον κ. Γκουρομπίνο, έχει μειωθεί πολύ ο πληθυσμός στα εκτρεφόμενα ερίφια στην χώρα μας, ενώ αυτή την περίοδο με την αλματώδη αύξηση των τιμών των ζωοτροφών, αυτά δεν ταΐζονται, όπως θα έπρεπε. Ένα ακόμα, κομβικής σημασίας πρόβλημα για τους αιγοτρόφους, αλλά και όχι μόνο, σύμφωνα με τον κ. Γκουρομπίνο, συνιστά, η έλλειψη εργατικού δυναμικού.\n«Δεν υπάρχει εργάτης που να θέλει να εργαστεί ως βοσκός. Η κατάσταση είναι δύσκολη και όλο αυτό οφείλεται στο ότι το 2017 κυρίως πολλοί ήταν οι αλλοδαποί που απελάθηκαν και δεν ξαναγύρισαν. Αντίθετα τότε ευνοήθηκαν οι παράτυποι εργάτες. Σήμερα, τέσσερα χρόνια μετά, με την γραφειοκρατία που επικρατεί και με τον κορονοϊό φουντωμένο, ελάχιστοι μετακλητοί προτίμησαν την Ελλάδα και όχι την Ιταλία ή την Γαλλία. Έτσι ξεμείναμε από χέρια και υπάρχει μεγάλο πρόβλημα στις μονάδες», υπογράμμισε στον ΑγροΤύπο ο πρόεδρος της Ομοσπονδίας.\nΣτα 6,5 ευρώ το αρνάκι με ανοδικές τάσεις\nΣε σχέση με το αρνάκι, ο κ. Γκουρομπίνος, σημειώνει ότι πιάνει τιμή στα 6,5 ευρώ το κιλό. Όμως, όπως ο ίδιος, αναφέρει, τώρα που απέκτησε υπεραξία το προϊόν, η παραγωγή είναι απαγορευτική και δύσκολη, λόγω των ζωοτροφών και το κράτος πρέπει επιτέλους να ανακόψει το ράλι στις ζωοτροφές.\nΠετρέλαιο και ρεύμα φέρνουν οργή σε αγρότες, συνάντηση με Πούτιν αλλά χωρίς εμπάργκο\n07/12/2021 12:40 μμ\nΟργή και αγανάκτηση από τους αγρότες κατά του Πρωθυπουργού για τον τρόπο επιστροφής Ειδικού Φόρου Κατανάλωσης (ΕΦΚ) στο πετρέλαιο και για τις αυξήσεις στο αγροτικό ρεύμα.\nΣτο μεταξύ ο Πρωθυπουργός, Κυριάκος Μητσοτάκης, θα συναντήσει τον πρόεδρο της Ρωσικής Ομοσπονδίας, Βλαντιμίρ Πούτιν, την Τετάρτη, στο Σότσι. Η συνάντηση της Τετάρτης θα είναι η πρώτη συνάντηση των δύο ηγετών μετά την εκλογή της κυβέρνησης Μητσοτάκη (ο πρωθυπουργός είχε συναντήσει τον κ. Πούτιν στην Αθήνα το 2016 ως αρχηγός της αξιωματικής αντιπολίτευσης) καθώς η προγραμματισμένη για τις 25 Μαρτίου 2021 επίσκεψη του Βλαντίμιρ Πούτιν στην Αθήνα για την επέτειο των 200 χρόνων από την Επανάσταση ακυρώθηκε λόγω πανδημίας. Για μια ακόμη φορά όμως σε μια ελληνορώσικη συνάντηση θα απουσιάσει από την ατζέντα των συνομιλιών το ρώσικο εμπάργκο στις εισαγωγές ελληνικών αγροτικών προϊόντων.\nΤην ίδια στιγμή μεγάλος αναβρασμός υπάρχει στις τάξεις των αγροτών με την επιστροφή ΕΦΚ στο πετρέλαιο. Ο διαχωρισμός σε νέους αγρότες και αγρότες-μέλη συνεργατικών σχημάτων, που θα εισπράξουν την επιστροφή του φόρου, όπως προωθούν τα υπουργεία Οικονομικών και Αγροτικής Ανάπτυξης, βρίσκει αντίθετη την μεγάλη πλειοψηφία που δεν θα πάρει ούτε ένα ευρώ για το πετρέλαιο που χρησιμοποιεί για αγροτική χρήση. Σύμφωνα με όσα υποστηρίζει η κυβέρνηση 25.000 είναι οι νέοι αγρότες και ακόμα 25.000 όσοι συμμετέχουν σε προγράμματα συμβολαιακής γεωργίας που θα λάβουν την επιστροφή. Για όσους είναι μέλη συνεταιρισμών θα πρέπει να πουλήσουν την παραγωγή τους μέσω της οργάνωσης (αλλά πολλοί συνεταιρισμοί δεν εμπορεύονται όλα τα προϊόντα που καλλιεργούν τα μέλη τους). Στα χωριά θα έχουμε αυτούς που θα πάρουν επιδότηση για πετρέλαιο και αυτούς που δεν θα πάρουν, λες και οι δεύτεροι δεν βάζουν καύσιμο στο τρακτέρ τους για να δουλέψουν στο χωράφι.\nΤο άλλο μεγάλο πρόβλημα που αντιμετωπίζουν όλοι οι αγρότες είναι η Ρήτρα Αναπροσαρμογής Χρεώσεων Προμήθειας στους λογαριασμούς ηλεκτρικού ρεύματος. Οι υπέρογκες αυξήσεις κάνουν μη βιώσιμες τις καλλιέργειες. Στο Μαξίμου δεν έχουν αντιληφθεί το μέγεθος του προβλήματος, σε μια χρονική περίοδο που έχουμε αύξηση στις τιμές λιπασμάτων, ζωοτροφών, σπόρων, φυτοπροστατευτικών, εργατικών (η έλλειψη έχει φέρει μεγάλη αύξηση στο μεροκάματο που στα υπουργεία δεν γνωρίζουν), ακόμη και είδων συσκευασίας. Όσο και να αυξηθούν οι τιμές παραγωγού στα προϊόντα δεν μπορούν να καλύψουν το κόστος άρδευσης και ενέργειας που έχει εκτιναχθεί λόγω του συγκεκριμένου φόρου.\nΟλική καταστροφή στην πατάτα Ηλείας-Αχαΐας, οι αποζημιώσεις πάνε αλλού λένε οι αγρότες\n06/12/2021 03:11 μμ\nΣε απόγνωση χιλιάδες παραγωγοί, δεν θα μπουν καν να μαζέψουν αφού τα χωράφια είναι πλημμυρισμένα.\nΣε δραματική κατάσταση έχουν περιέλθει εξαιτίας των έντονων καιρικών φαινομένων του τελευταίου διαστήματος και κυρίως των σφοδρών βροχοπτώσεων, οι πατατοπαραγωγοί των νομών Αχαΐας και Ηλείας. Όπως αναφέρουν στον ΑγροΤύπο, είναι σε απόγνωση, καθώς η φετινή σοδειά έχει χαθεί, ενώ και το κράτος είναι στην κυριολεξία, απών, σε αντίθεση με άλλες ζημιές, σε άλλες περιοχές, που ενεργοποιείται άμεσα.\nΑντί για 10.000 - 12.000 τόνους, μόλις 300 τόνοι\nΟ κ. Σπύρος Μπαλαλάς καλλιεργεί πάνω από 250 στρέμματα με πατάτα στην Λακκόπετρα Αχαΐας, ενώ έχει και συσκευαστήριο πατάτας. Όπως αναφέρει στον ΑγροΤύπο «αυτή την περίοδο κανονικά γίνεται η συγκομιδή της πατάτας φθινοπωρινής φύτευσης, όμως οι σφοδρές βροχοπτώσεις των τελευταίων εβδομάδων, έχουν κάνει απροσπέλαστα τα χωράφια, με αποτέλεσμα να μη μπορούμε να συγκομίσουμε και να έχουμε τεράστια απώλεια εισοδήματος. Αρκεί να αναφέρουμε ότι το κόστος ανά στρέμμα κυμαίνεται μεταξύ 650 και 800 ευρώ, με τις αποδόσεις να φθάνουν και τους 3,8 τόνους το στρέμμα. Αλλά μια μέση απόδοση είναι οι 3 τόνοι το στρέμμα. Φέτος σε Αχαΐα και Ηλεία, όπως φαίνεται δεν θα γίνει συγκομιδή. Οι τιμές λόγω της υψηλής ζήτησης κυμαίνονται στα 50 λεπτά το κιλό, όμως αυτό δεν μας απασχολεί γιατί δεν έχουμε προϊόν να δουλέψουμε. Η κατάσταση είναι τραγική». Ο Μπαλαλάς υπολογίζει τέλος ότι αυτή την περίοδο σε Αχαΐα, Ηλεία θα μαζεύονταν 8.000 με 12.000 τόνοι πατάτας και αντ’ αυτού ζήτημα θα ναι φέτος να μαζευτούν 300 τόνοι.\nΣτο ίδιο... τέμπο και οι δηλώσεις του κ. Άγγελου Λιάκου, που είναι παραγωγός αλλά έχει και συσκευαστήριο στην Αχαΐα. Όπως μας εξήγησε ο ίδιος: «συνεργάζομαι με 30 μεγάλους παραγωγούς από την ενότητα Λαρισσού, που πιάνει Ηλεία και Αχαΐα. Η κατάσταση είναι κάτι παραπάνω από δύσκολη, γιατί ελάχιστη ποσότητα έχει συγκομιστεί, όσον αφορά στην φθινοπωρινή πατάτα. Φέτος που υπήρχε καλή ποιότητα, ζήτηση και τιμές ικανοποιητικές στα 40 με 45 λεπτά, μας τα χάλασαν οι βροχές και οι πλημμύρες».\nΔεν υπάρχει κράτος, φωνάζουν οι πατατοπαραγωγοί στην Ηλεία\nΟ κ. Διονύσης Μάλλιαρης καλλιεργεί 1.000 στρέμματα με πατάτα στην περιοχή των Λεχαινών και είναι και αντιπρόεδρος στον Σύλλογο Πατατοπαραγωγών Τραγανού. Όπως αναφέρει στον ΑγροΤύπο: «είμαστε σε πλήρες αδιέξοδο. Πάθαμε μεγάλες ζημιές στην παραγωγή από τον παγετό τον περασμένο Απρίλιο και δεν έχουμε πάρει ούτε 1 ευρώ αποζημίωση. Αυτό είχε ως αποτέλεσμα να βάλει ο κόσμος λιγότερα στρέμματα με πατάτα. Τώρα, βρέχει εδώ και 20 ημέρες περίπου με αποτέλεσμα να έχουν πλημμυρίσει πολλά πατατοχώραφα, πολλά αυλάκια έχουν καταστραφεί, η πατάτα έχει χαθεί ή σαπίζει. Η κατάσταση είναι δραματική και το κράτος... άφαντο. Πληρώνουμε ΕΛΓΑ υποτίθεται για να έχουμε μια ασφάλεια και τα χρήματα του ΕΛΓΑ πάνε μονίμως σε άλλες περιοχές. Φέτος που βάσει καιρού μετά το καλοκαίρι θα είχαμε καλή ποιότητα και καλές αποδόσεις, μας τα χάλασε ο καιρός και μένουμε δίχως εισόδημα».\nΚαλές ροές στη Δράμα και ικανοποίηση για τις τιμές\nΟ κ. Ηρακλής Ιωαννίδης είναι παραγωγός πατάτας από το Νευροκόπι Δράμας. Όπως δήλωσε στον ΑγροΤύπο είναι μια σχετικά καλή χρονιά, με καλές αποδόσεις, όμως υπήρξαν και ζημιές από χαλάζι, ενώ σε κάποια χωράφια δεν έγινε μάζεμα λόγω των βροχών του φθινοπώρου. Όπως μας εξήγησε ο κ. Μπαλαλάς: «η συγκομιδή στην περιοχή μας ξεκίνησε τέλη Αυγούστου και τράβηξε λόγω βροχών έως το Νοέμβριο. Η ζήτηση είναι καλή και οι τιμές παραγωγού ικανοποιητικές, καθώς κυμαίνονται μεταξύ 30 και 40 λεπτών το κιλό. Πιο ακριβά αγοράζονται οι κίτρινες ποικιλίες πατάτας. Βέβαια είχαμε και κάποιες απώλειες από χαλάζι που έπεσε το καλοκαίρι ή τις βροχές του φθινοπώρου, που μας εμπόδισαν σε ορισμένες περιπτώσεις να κάνουμε την συγκομιδή». Όπως εκτιμά τέλος ο κ. Ιωαννίδης, έως αυτή τη στιγμή έχει διατεθεί περί το 60% της συγκομισθείσας πατάτας.\nΙσπανοί και προσφορές σούπερ μάρκετ πιέζουν τις Ναβαλίνες, έπεσαν και στα 17 λεπτά\n06/12/2021 02:22 μμ\nΣτα πορτοκάλια, η κατανάλωση στη Δυτική Ευρώπη έχει αποκατασταθεί πλην όμως λόγω αυξημένων πωλήσεων ισπανικών προϊόντων οι τιμές είναι χαμηλές, σύμφωνα με τον Σύλλογο Εξαγωγέων Incofruit - Hellas.\n«Δυστυχώς και εφέτος στις παραγωγικές περιοχές της Πελοποννήσου παρατηρούνται φαινόμενα διακίνησης ατυποποίητων εσπεριδοειδών (κατ΄ ευθεία από τον αγρό) από «βαλκάνιους εμπόρους», που δεν έχουν φορολογικό εκπρόσωπο και δεν είναι εγγεγραμμένοι ως οφείλουν στο Μητρώο Εμπόρων Νωπών Οπωροκηπευτικών (ΜΕΝΟ) χωρίς κανένα έλεγχο και την τρέχουσα εμπορική περίοδο εκτοπίζοντας από τις αγορές της Ρουμανίας και Βουλγαρίας τις υγιείς ελληνικές εξαγωγικές μονάδες», προσθέτει.\nΠάντως οι εξαγωγές πορτοκαλιών είναι μειωμένες φέτος, κατά 15%, σε σχέση με την αντίστοιχη περσινή περίοδο (29.145 τόνοι φέτος και 34.461 τόνοι πέρσι).\nΟ κ. Νικόλαος Βασιλακάκος, πρόεδρος του Αγροτικού Συνεταιρισμού Εσπεριδοειδών Σκάλας Λακωνίας «Sparta Orange», τονίζει στον ΑγροΤύπο ότι «υποτονικά και με χαμηλή ζήτηση υπάρχει για τα πορτοκάλια Ναβαλίνες. Οι ποσότητες στην περιοχή είναι μικρές για αυτή την ποικιλία και οι παραγωγοί δεν βιάζονται να κάνουν κοπές περιμένοντας να ανέβουν οι τιμές».\nΟ κ. Πέτρος Μπλέτας, παραγωγός από την Σκάλα Λακωνίας, τόνισε μιλώντας στον ΑγροΤύπο ότι «οι καιρικές συνθήκες βοηθούν την συγκομιδή και οι βροχές είναι ποτιστικές και βοηθούν την παραγωγή. Η ζήτηση είναι όπως κάθε χρόνο. Οι τιμές κυμαίνονται από 20 έως 25 λεπτά. Υπάρχουν όμως «πιέσεις» αυτή την εποχή για να πέσουν και κάτω από 20 λεπτά. Κυρίως εξάγουμε σε χώρες της ανατολικής Ευρώπης, όπου αυτές τις ημέρες λόγω των εορτών οι αλυσίδες των σούπερ μάρκετ βάζουν τα πορτοκάλια σε προσφορές λόγω της υψηλής ζήτησης. Αυτό έχει σαν αποτέλεσμα να πιέζουν την τιμή παραγωγού στην χώρα μας».\nΌπως δηλώνει στον ΑγροΤύπο ο πρόεδρος του Αγροτικού Συνεταιρισμού Σκαφιδακίου από την Αργολίδα, Θωμάς Φάκλαρης, «υπάρχει καθυστέρηση στις κοπές επειδή δεν υπάρχουν πολλοί εργάτες γης. Το κόστος συγκομιδής έχει αυξηθεί και το μεροκάματα κυμαίνεται στην περιοχή από 35 έως 40 ευρώ. Η τιμή παραγωγού για της καλής ποιότητας Ναβαλίνες είναι στα 25 λεπτά και φτάνει στα 22 λεπτά (μικτές). Δεν υπάρχει καλή ζήτηση για τα πορτοκάλια και έχουμε πίεση των τιμών».\nΟ κ. Νίκος Τσακαλόζος, παραγωγός εσπεριδοειδών από την Κατοχή Αιτωλοακαρνανίας, αναφέρει στον ΑγροΤύπο ότι «οι τιμές στις Ναβαλίνες αυτή την εποχή είναι σε πολύ χαμηλά επίπεδα. Τις προηγούμενες ημέρες πουλήθηκαν φορτία από 17 έως 19 λεπτά το κιλό».\nΑπό την πλευρά του ο πρόεδρος της Ένωσης Συνεταιρισμών Άρτας, κ. Νίκος Γκίζας, ανέφερε στον ΑγροΤύπο ότι «αυτή την εποχή υπάρχει εμγάλη ζήτηση για μανταρίνια αλλά δεν υπάρχει ζήτηση για πορτοκάλια. Οι Ναβαλίνες αν και φέτος έχουμε μειωμένη παραγωγή εκτιμώ ότι οι τιμές κυμαίνονται από 26 έως 28 λεπτά το κιλό».\nΜια ανάσα από τα 2,5 ευρώ η Καλαμών, μεγάλη εμπορική πράξη στην Πελοπόννησο\n03/12/2021 05:24 μμ\nΑποθηκευμένο προϊόν περσινής εσοδείας (2020-2021) πουλήθηκε μέσω δημοπρασίας από τον Αγροτικό Συνεταιρισμό Γερακίου Λακωνίας.\nΕιδικότερα, σε δημοπρασία για την πώληση 100 τόνων ελιάς Καλαμών, περσινής (2020-2021) εσοδείας προχώρησε ο Αγροτικός Συνεταιρισμός Γερακίου στη Λακωνία, την Παρασκευή 3 Δεκεμβρίου 2021, όπως και είχαμε προαναγγείλει.\nΤο προϊόν, που ήταν έως 320 κομμάτια στο κιλό, πουλήθηκε, σύμφωνα με πληροφορίες μας, στην τιμή των... 2,36 ευρώ το κιλό, δηλαδή μια ανάσα από τα 2,5 ευρώ, επιβεβαιώνοντας πλήρως όσα γράφαμε περί επικείμενης ανόδου (δείτε εδώ). Αγοραστής, λένε πληροφορίες από παραγωγούς της περιοχής, ήταν γνωστή εταιρεία τυποποίησης ελιάς από την περιοχή της Πελοποννήσου.\nΗ τιμή αυτή είναι η ανώτερη καταγεγραμμένη αυτή την εποχή, αποδεικνύοντας το έντονο εμπορικό ενδιαφέρον για το δυναμικό αυτό προϊόν, σε μια χρονική περίοδο που δεν έχει καν τελειώσει η συγκομιδή της φρέσκιας (2021-2022) ελιάς. Εκτιμάται δε πως θα συμπαρασύρει ανοδικά πολύ γρήγορα και την τιμή της φρέσκιας, που παίζει ανάλογα την περιοχή σήμερα στα επίπεδα των 1,40 με 1,70 ευρώ το κιλό (τα 200 κομμάτια), ενώ οι πιο χοντροί τεμαχισμοί πιάνουν ακόμα πιο υψηλές τιμές.\nΤα αποθέματα εξάλλου ελιάς περσινής εσοδείας στα χέρια παραγωγών, μεσιτών ή/και συνεταιρισμών εκτιμώνται πλέον εξαιρετικά ελάχιστα, ενώ και η τρέχουσα παραγωγή, όπως πολλές φορές έχουμε επισημάνει είναι εξαιρετικά μειωμένη λόγω κυρίως της ακαρπίας. Η άνοδος των τιμών φέρνει χαμόγελα στις τάξεις των ελαιοπαραγωγών, που έρχονται από δυο κακές σεζόν και έχουν εκτός των άλλων να αντιμετωπίσουν ένα τσουχτερό κόστος παραγωγής, τον αλλοπρόσαλλο καιρό, την έλλειψη εργατικών χεριών κ.λπ.\nΟ Γιάννης Σταθόπουλος για τα προβλήματα εμπορίας της ΠΟΠ ελιάς Καλαμάτας\n03/12/2021 05:03 μμ\nΟ κ. Γιάννης Σταθόπουλος, παραγωγός ελιάς Καλαμών και τυποποιητής από την Τριφυλία, έπειτα από συνέντευξη που παραχώρησε στον ΑγροΤύπο, μας ενημερώνει για τις δυσλειτουργίες που έχουν επέλθει με την απόφαση Αποστόλου και τα προβλήματα της φετινής παραγωγής.\nΤι προβλήματα έχουν δημιουργηθεί για την ΠΟΠ ελιά Καλαμάτας;\nΗ ονομασία ΠΟΠ ελιά Καλαμάτας είναι μία κατοχυρωμένη ονομασία από το 1996 με πάρα πολλά προβλήματα. Ο φάκελος που είχε κατατεθεί στο υπουργείο και στην Ευρωπαϊκή Ένωση είχε περιορισμούς.\nΤα προβλήματα που δημιουργούνται αναφορικά με την ΠΟΠ ονομασία στην εμπορία του προϊόντος είναι ότι δεν συμπεριλαμβάνει όλα τα προϊόντα που προέρχονται από την ΠΟΠ ελιά Καλαμάτας. Υπάρχουν περιορισμοί από την νομοθεσία για το είδος τυποποίησης, δηλαδή η ελιά πρέπει να είναι ολόκληρη και σε συγκεκριμένους περιέκτες γυάλινους ή πλαστικούς, με βάρος έως 13 κιλά. Επίσης στο εσωτερικό των βάζων θα πρέπει να υπάρχει αλατότητα και στο επάνω μέρος λάδι.\nΈτσι από τη διαδικασία τυποποίησης αποκλείεται η συσκευασία σε μικρό σακουλάκι, η οποία είναι η πιο δημοφιλής για τους τουρίστες που επισκέπτονται τη χώρα μας, όπως επίσης και από τη διαδικασία της μεταποίησης, αποκλείονται προϊόντα όπως η εκπυρηνωμένη ελιά, η ελιά σε ροδέλες, που έχει πολύ μεγάλη απήχηση, και το πατέ ελιάς. Επιτρέπεται μόνο να αναγράφεται ότι το προϊόν προέρχεται από ελιές Καλαμών (ΠΟΠ Καλαμάτας).\nΤι πιστεύετε για την απόφαση Αποστόλου;\nΗ απόφαση Αποστόλου είναι λανθασμένη σε ότι αφορά το προϊόν της χώρας μας, ενώ αφήνει ανοιχτό το πεδίο για εισαγωγές από τρίτες χώρες, όπως η Αίγυπτος, η Αφρική, η Τουρκία κ.α.\nΤο αρμόδιο υπουργείο θα έπρεπε να είχε διορθώσει τους όρους, ώστε να έχουν και άλλες περιοχές της χώρας το δικαίωμα της ΠΟΠ πιστοποίησης και όχι να συμφωνεί σε ένα κοινό όνομα, αναιρώντας με αυτόν τον τρόπο το τεράστιο προνόμιο που είχε δοθεί στην Ελλάδα.\nΕμείς στην περιοχή μου έχουμε κάνει προσπάθειες χωρίς θετικά αποτελέσματα και θα επανέλθουμε με προτάσεις για τροποποίηση ως προς τους όρους που έχουν θεσπιστεί από την νομοθεσία για την ΠΟΠ πιστοποίηση.\nΕίναι πολύ σημαντικό να τονιστεί ότι η ελιά Καλαμάτας στο εξωτερικό είναι εφάμιλλη με το brand name της Coca colla. Μας έχει δοθεί ένα τεράστιο δώρο το οποίο δεν μπορούμε να το θωρακίσουμε.\nΤο αρμόδιο υπουργείο αρνείται να δει τα προβλήματα που δημιουργεί η απόφαση Αποστόλου. Θα έπρεπε να ισχύει η ΠΟΠ πιστοποίηση για όλες τις περιοχές της Ελλάδας, ωστόσο δεν θέλω να μιλήσω τεχνικά για το αν μπορεί να εφαρμοστεί αυτό. Δεν αναφέρομαι προσωπικά στον υπουργό, ο οποίος έχει μία εφήμερη θέση αλλά στο αρμόδιο τμήμα όπου απασχολούνται γεωπόνοι με μεταπτυχιακά και το οποίο δεν θα πρέπει να είναι άμοιρο ευθυνών. Θεωρώ ότι αν υπήρχε διάθεση για όλα αυτά τα θέματα θα υπήρχαν απαντήσεις.\nΥπάρχει καινούργια πρόταση για να δοθεί σε όλες τις περιοχές η κατοχύρωση της ελιάς Καλαμών με ονομασία προέλευσης ΠΓΕ (Γεωγραφική Ένδειξη), η οποία όμως για να ολοκληρωθεί και να τεθεί σε ισχύ θα περάσουν 1-2 χρόνια.\nΣτο διάστημα αυτό αφήνεται τελείως ανοιχτό το πεδίο για εισαγωγές.\nΗ Μεσσηνία από την πλευρά της είναι σύμφωνη να γίνει διεύρυνση της περιοχής, καθώς σκοπός μας είναι να προστατευτεί το ελληνικό προϊόν και να απολαμβάνει ο παραγωγός καλύτερη τιμή.\nΟ κ. Γιάννης Σταθόπουλος και τα προϊόντα του με ελιές Καλαμάτας ΠΟΠ\nΠώς είναι φέτος η παραγωγή στην περιοχή σας;\nΥπάρχει τεράστιο θέμα ακαρπίας το οποίο, στην περιοχή μου, οφείλεται κυρίως στον παγετό και έπειτα στην παρατεταμένη ανομβρία κατά τη διάρκεια του καλοκαιριού. Η διαδικασία είναι ακόμα σε εξέλιξη αλλά η κατάσταση είναι πολύ απογοητευτική, ακόμα και για περιβόλια για τα οποία οι παραγωγοί πίστευαν ότι μπορούν να έχουν παραγωγή.\nΠοια είναι η φετινή τιμή παραγωγού για συμβατικές και ποια για ΠΟΠ ελιές Καλαμών; Είναι καλύτερες οι τιμές συγκριτικά με πέρσι;\nΗ Μεσσηνία δεν είναι τόσο οργανωμένη όσο άλλες περιοχές όπως για παράδειγμα η Αιτωλοακαρνανία και παραδίδει νωπό το προϊόν. Η τιμή που κυκλοφορεί αυτήν την περίοδο στην αγορά είναι 1,50-1,60 ευρώ στα 200 τεμάχια ελιάς το κιλό για τις ΠΟΠ ελιές. Οτιδήποτε παράγεται εντός Μεσσηνίας και τα δέντρα είναι δηλωμένα στο ΟΣΔΕ είναι προϊόν ΠΟΠ. Σε σχέση με πέρσι η τιμή είναι πολύ καλύτερη. Είναι λίγο καλύτερη από τον μέσο όρο τιμών των προηγούμενων χρόνων όπου η τιμή ήταν αντίστοιχα στο 1,20-1,30 ευρώ το κιλό.\nΥπάρχουν περσινά αποθέματα;\nΌπως προανέφερα οι παραγωγοί στην περιοχή μου δεν έχουν τη δυνατότητα να αποθηκεύσουν το προϊόν και το πουλάνε αποκλειστικά ως νωπό. Ότι αποθέματα υπάρχουν προέρχονται από τις αποθήκες εμπόρων, μεταποιητών και εξαγωγέων.\nΠώς πάει η ζήτηση στο εξωτερικό, ξεκίνησαν οι εξαγωγές;\nΟι εξαγωγές συνεχίζονται καθ’ όλη τη διάρκεια του χρόνου και υπάρχει μεγάλη ζήτηση. Εγώ προσωπικά κάνω εξαγωγές στις χώρες της Ευρώπης και μέσω των συνεργατών μου στην Αμερική.\nΤι είδους τυποποίηση κάνετε και ποια είναι η πιο δημοφιλής συσκευασία για εξαγωγή;\nΤο είδος τυποποίησης που κάνω είναι σε μικρά σακουλάκια των 200 gr γιατί απευθύνομαι σε μαγαζιά ντελικαντέσεν και όχι σε μεγάλα μαγαζιά, σε χώρους εστίασης και γενικότερα στον χώρο της HORECA. Όλες οι συσκευασίες έχουν ενδιαφέρον, ίσως λίγο περισσότερο το γυαλί και το σακουλάκι, ωστόσο εξαρτάται αποκλειστικά από τη χώρα εισαγωγής. Στη Δανία για παράδειγμα ενδιαφέρονται πολύ για τα πλαστικά σακουλάκια.\nΜικροκαρπία στα μήλα της Ιταλίας φέτος λέει το Ismea\n03/12/2021 02:40 μμ\nΕξαιρετικό ντεμπούτο στην αγορά για τα Ιταλικά μήλα, λέει το Ινστιτούτο Ismea σε έκθεσή του.\nΗ έναρξη της εμπορικής περιόδου 2021 - 2022 δείχνει σημάδια συνέχειας από την... προηγούμενη και υποδηλώνει θετικά στοιχεία για την εξέλιξη της κατάστασης τους επόμενους μήνες, τόσο στην εγχώρια όσο και στην ξένη αγορά.\nΣύμφωνα με τα τελευταία στοιχεία της Assomela, τονίζει το Ismea, που είναι όμως προσωρινά, η παραγωγή θα ανέλθει σε περίπου 2 εκατ. τόνους, εκ των οποίων, περίπου 1,8 εκατ., προορίζονται για την αγορά νωπών προϊόντων, με μείωση 5% σε σχέση με πέρυσι.\nΗ ποιότητα του προϊόντος, υπογραμμίζεται στην έκθεση, είναι καλή, ακόμα κι αν τα μεγέθη είναι κατά μέσο όρο μικρότερα από εκείνα του 2020, λόγω των χαμηλών θερμοκρασιών στην περίοδο μετά την καρπόδεση. Αντίθετα, η ευρωπαϊκή παραγωγή φαίνεται να βρίσκεται σε επίπεδα πάνω από το 2020 και συμβαδίζει με το μέσο όρο των τριών προηγούμενων ετών (+ 1%), επισημαίνει το Ismea.\nΗ έλλειψη καλοκαιρινών φρούτων (ιδίως δαμάσκηνων, ροδάκινων και νεκταρινιών) επηρέασε θετικά την αγορά, ήδη από τις πρώτες διαπραγματεύσεις, οι οποίες, ευνοήθηκαν από την εξάντληση των αποθεμάτων περσινής εσοδείας, καθιστώντας δυνατή μια τιμή παραγωγού στην έναρξη της σεζόν, παρόμοια με την περσινή και γιατί όχι και υψηλότερη. Σύμφωνα με το Ismea εξάλλου, η κάτω του μέσου όρου παραγωγή αχλαδιών και ακτινιδίων αναμένεται να συμβάλλει στην στήριξη της ζήτησης και των τιμών των μήλων.\nΣτη λιανική αγορά, σύμφωνα με στοιχεία της Ismea-Nielsen, οι αγορές μήλων μεταξύ Οκτωβρίου 2020 και Σεπτεμβρίου 2021 μειώθηκαν κατά περίπου 9% σε ποσότητα, έναντι μικρότερης μείωσης των δαπανών βάσει της αγοράς (-6%), χάρη στην αύξηση των μεσαίων τιμοκαταλόγων. Αυτό που καθόρισε την αρνητική τάση ήταν πάνω απ’ όλα η έντονη μείωση των πωλήσεων που καταγράφηκε μεταξύ Μαρτίου και Μαΐου 2021, σε σύγκριση με την ίδια περίοδο του 2020, όταν, υπενθυμίζεται, το πρώτο ολικό lockdown είχε οδηγήσει σε έκρηξη τις αγορές τροφίμων από το εγχώριο κανάλι.\nΥψηλότερη των αρχικών προβλέψεων η παραγωγή βάμβακος Τουρκίας, αύξηση χρήσης\n03/12/2021 09:20 πμ\nΤι αναφέρει ενημερωτικό σημείωμα που εξέδωσε στις 29 Νοεμβρίου το υπουργείο Γεωργίας των ΗΠΑ (USDA).\nΌπως αναφέρει το USDA στην έκθεσή του, η Post εκτιμά τις εκτάσεις που καλλιεργήθηκαν με βαμβάκι στην Τουρκία το 2021-2022, δηλαδή φέτος, στα 4,5 εκατ. στρέμματα, βάσει των στοιχείων του Αυγούστου. Το USDA βλέπει την παραγωγή βάμβακος της γείτονος, σε υψηλότερα επίπεδα τώρα, αναμένοντας αυτή να φθάσει τους 825.000 τόνους το 2021-2022, σε σαφώς υψηλότερα δηλαδή επίπεδα από εκείνα της προηγούμενης πρόβλεψης, για παραγωγή 750.000 τόνων.\nΟι αποδόσεις στη νοτιοανατολική περιοχή της Τουρκίας, όπου καλλιεργείται ως επί το πλείστον το Τουρκικό βαμβάκι, αποδείχθηκαν ακόμη πιο υψηλές από τις αναμενόμενες, πριν τη συγκομιδή. Το βαμβάκι που καλλιεργείται στην περιοχή αυτή δεν επηρεάστηκε από τις συνθήκες ξηρασίας που επικράτησαν στη χώρα και την περιοχή της Μεσογείου, καθώς η περιοχή Urfa (η μεγαλύτερη ενιαία βαμβακοπαραγωγική ζώνης στην Τουρκία) αρδεύεται με νερό από τα φράγματα του έργου GAP, κατά μήκος των ποταμών Ευφράτη και Τίγρη. Υπόγεια πηγάδια χρησιμοποιούνται στις επαρχίες Diyarbakir και Mardin για την άρδευση της καλλιέργειας βαμβακιού, επομένως οι συνθήκες ξηρασίας δεν επηρέασαν πολύ την καλλιέργεια βαμβακιού σε αυτές τις επαρχίες.\nΕπιπλέον, αναφέρει το USDA, οι άνεμοι και η ζέστη ήταν επίσης πολύ ευνοϊκές σε όλη την περιοχή μέχρι τη συγκομιδή, ενώ δεν παρατηρήθηκαν ιδιαίτερα προβλήματα από παράσιτα. Πηγές της αγοράς αναφέρουν, ότι οι βαμβακοκαλλιεργητές χρησιμοποίησαν λιγότερα φυτοπροστατευτικά φέτος, λόγω των καλών συνθηκών καλλιέργειας, άρα είχαν μικρότερα κόστη.\nΑύξηση χρήσης (κατανάλωσης)\nΣύμφωνα με το USDA, τέλος, προβλέπεται ότι η χρήση βάμβακος στην Τουρκία, θα κυμανθεί στα επίπεδα των 1.850.000 τόνων το 2021-2022, με ελαφρά αύξηση σε σύγκριση με την προηγούμενη πρόβλεψη για 1.825.000 τόνους.\nΗ ζήτηση για Κλημεντίνες συμπαρασύρει και τα Νόβα, στο τελικό στάδιο το μάζεμα\n02/12/2021 02:35 μμ\nΣε καλό τέμπο και με έντονη ζήτηση οι Κλημεντίνες, των οποίων οι κοπές προχωρούν σβέλτα.\nΟ κ. Ηλίας Μαυράκης, γεωπόνος με κατάστημα εφοδίων στο Νεοχώρι Μεσολογγίου, αλλά και παραγωγός εσπεριδοειδών, αναφέρει στον ΑγροΤύπο ότι: «οι κοπές στις Κλημεντίνες είναι τώρα στο... φουλ και όπως πάνε τα πράγματα σε 10 ημέρες δεν θα υπάρχει προϊόν στον κάμπο μας. Η ζήτηση είναι μεγάλη και υπάρχει πολύ καλή ποιότητα. Οι δε τιμές που πιάνει ο παραγωγός κυμαίνονται μεταξύ 25 και 29 λεπτών το κιλό, σε ικανοποιητικά επίπεδα δηλαδή, δεδομένου ότι υπάρχουν πολλά περιποιημένα κτήματα, με καλές αποδόσεις. Εκτιμώ πως, όπως έχουν έλθει τα πράγματα, η ζήτηση αυτή θα συμπαρασύρει ψηλά και τα μανταρίνια Νόβα. Στα Νόβα οι πρώτες κοπές, πρέπει να αναμένονται γύρω στις 10 Δεκεμβρίου». Σύμφωνα με άλλες πληροφορίες, στην ίδια περιοχή, η ζήτηση είναι τόσο έντονη για Κλημεντίνες, που κόβονται ακόμα και τα χαλαζόπληκτα και μάλιστα σκούπα με τιμή 20 λέπτά ανά κιλό.\nΟ κ. Λάμπρος Πόρκος από τον Αγροτικό Συνεταιρισμό Εσπεριδοειδών Στράτου Αγρινίου δήλωσε στον ΑγροΤύπο πως όλες σχεδόν οι ποσότητες Κλημεντίνης της ευρύτερης περιοχής (Καλύβια, Αγγελόκαστρο, Αγρίνιο κ.λπ.) έχουν κοπεί και πουληθεί, καθώς δεν είναι και πολλές, εν αντιθέσει με τις Ναβαλίνες, που κυριαρχούν στις περιοχές αυτές. Σύμφωνα με τον κ. Πόρκο, οι Κλημεντίνες περπάτησαν φέτος καλά, αφήνοντας ικανοποιητικό εισόδημα στον παραγωγό. Οι πρώτες Κλημεντίνες κόπηκαν με τιμή 50 λεπτά μικτά, ενώ γενικά οι τιμές που έπαιξαν, κυμάνθηκαν μεταξύ 43-53 λεπτά μικτά.\nΤέλος, ο κ. Νίκος Γκίζας, πρόεδρος στον Αγροτικό Συνεταιρισμό Άρτας δήλωσε στον ΑγροΤύπο ότι οι κοπές στις Κλημεντίνες στην Άρτα κινούνται με αργούς ρυθμούς, αλλά το καλό είναι γίνονται κοπές, οι οποίες μπορεί να συνεχιστούν όλο το Δεκέμβριο. Ο καιρός, μας λέει ο κ. Γκίζας, δεν βοηθά ιδιαίτερα, καθώς βρέχει συνεχώς τις τελευταίες ημέρες, όμως οι τιμές κυμαίνονται στα 33-35 λεπτά το κιλό μικτά. Η παραγωγή κατ΄ όγκο είναι μειωμένη κατά 40 με 50% από πέρσι, αλλά οι ποιότητες είναι ικανοποιητικές.\nΙταλία: Αύξηση εξαγωγών αγρο-διατροφικών προϊόντων τον Σεπτέμβριο\n02/12/2021 09:22 πμ\nΓια τους αγρότες, ο δείκτης κλίματος γίνεται θετικός μετά από χρόνια στην Ιταλία. Βελτιώθηκαν και οι αξιολογήσεις των κλάδων σε σχέση με πέρυσι, χάρη στις καλές εξαγωγικές επιδόσεις.\nΗ οικονομική κατάσταση του αγροδιατροφικού τομέα το τρίτο τρίμηνο και τέταρτο τρίμηνο του 20212 φαίνεται να εξαρτάται έντονα από τη συνέχιση της έξαρσης των τιμών των πρώτων υλών, που παγκοσμίως κινδυνεύει να επιβραδύνει την οικονομική ανάκαμψη μέχρι σήμερα.\nΌπως τονίζει το Ινστιτούτο Ismea στην έκθεση AgriMercati, υπό την πίεση της αύξησης της τιμής του πετρελαίου (Brent), η οποία πρακτικά διπλασιάστηκε σε διάστημα ενός έτους και των αυξήσεων ρεκόρ στις τιμές της ενέργειας και σε άλλες πρώτες ύλες (αντίστοιχα 70% και 57%), οι διεθνείς αγορές γεωργικών προϊόντων αντιδρούν με ισχυρές ανοδικές εντάσεις (ο δείκτης τιμών των τροφίμων FAO αυξήθηκε 31% τον Οκτώβριο σε ετήσια βάση, λόγω των φυτικών ελαίων, των δημητριακών και της ζάχαρης). Ομοίως και στην Ιταλία οι τιμές των αγροτικών προϊόντων συνεχίζουν την ανοδική τους κούρσα, μάζι και το κόστος.\nΣύμφωνα με το δείκτη του Ismea, η αύξηση των τιμών των αγροτικών προϊόντων που καταγράφηκε το τρίτο τρίμηνο ήταν 14,7% σε σύγκριση με την αντίστοιχη περσινή περίοδο, με τα προϊόντα φυτικής προέλευσης ν’ αυξάνουν 20% και τα ζωικής 10%. Όσον αφορά στο κόστος, ο δείκτης Ismea σημείωσε άνοδο 7,2% την ίδια περίοδο, αντανακλώντας τις αυξήσεις στα ενεργειακά προϊόντα (+ 24,4%), στις ζωοτροφές (+ 8,4%) της αποθήκευσης (+ 7,3%) και στα λιπάσματα (+ 10,8%).\nΤο τρίτο τρίμηνο του 2021 η προστιθέμενη αξία στον πρωτογενή τομέα υπέστη ελαφρά πτώση σε ετήσια βάση (-1%), ενώ ο αριθμός των εργαζομένων παρέμεινε ως επί το πλείστον σταθερός στα επίπεδα της ίδιας περιόδου του 2020 (+ 0,3%), έναντι ελαφράς μείωσης των ωρών εργασίας (- 0,5%).\nΣύμφωνα με το Ismea η αξία των εξαγωγών του κλάδου έφτασε, τον Σεπτέμβριο του 2021, τα 37,7 δις ευρώ (+ 12,6% σε ετήσια βάση), κάτι που δείχνει ότι πάμε για αξίες ρεκόρ και πως θα ξεπεραστεί το όριο των 50 δις ευρώ στο τέλος του έτους. Η αύξηση των αποστολών αφορούσε όλα τα κύρια προϊόντα Made in Italy, συμπεριλαμβανομένων ειδικότερα των κρασιών (+ 15,5% σε αξία, + 8% σε όγκο σε σύγκριση με την περίοδο Ιανουαρίου-Αυγούστου 2020), των τυριών και των γαλακτοκομικών προϊόντων (+ 11% σε αξία, + 9% σε όγκο) και προϊόντα αρτοποιίας και ζαχαροπλαστικής (+ 18% σε αξία και + 16% σε όγκο). Από την άλλη πλευρά, οι διασυνοριακές αποστολές ζυμαρικών (-9% σε αξία, ίσο με -14% σε όγκο) και παρασκευασμάτων και κονσερβών τομάτας (-2% σε αξία, -10% σε όγκο) υπέστησαν μείωση.\nΣε δημοπρασία 100 τόνων ελιάς Καλαμών προχωρά ο Συνεταιρισμός Γερακίου\n01/12/2021 03:28 μμ\nΤο προϊόν είναι περσινής εσοδείας (2020-2021).\nΣε δημοπρασία 100 τόνων ελιάς Καλαμών, περσινής (2020-2021) εσοδείας προχωρά ο Αγροτικός Συνεταιρισμός Γερακίου στην Λακωνία, την ερχόμενη Παρασκευή 3 Δεκεμβρίου 2021, σύμφωνα με πληροφορίες του ΑγροΤύπου.\nΓια την δημοπρασία, λέει το ρεπορτάζ, υπάρχει ήδη έντονο εμπορικό ενδιαφέρον, λόγω του ότι η φετινή (2021-2022) σοδειά είναι εξαιρετικά λειψή και οι περισσότεροι ελαιώνες είχαν μικρή καρποφορία.\nΗ ποσότητα των 100 τόνων που προαναφέραμε αφορά ελιές έως 320 κομμάτια στο κιλό.\nΚατά τα άλλα, όπως γράψαμε και πάλι, η συγκομιδή στην περιοχή της Λακωνίας ολοκληρώνεται (ακόμα και για τις μικρές εκμεταλλεύσεις) με μεγάλες δυσκολίες για τους παραγωγούς, λόγω της τεράστιας μείωσης στα τονάζ. Το θετικό είναι πως το εμπορικό ενδιαφέρον είναι σε εξαιρετικά υψηλά επίπεδα και οι τιμές ανεβαίνουν εβδομάδα την εβδομάδα.\nΜια ανάσα από τα 2,5 ευρώ το κιλό η Αμφίσσης, έντονη ζήτηση για βιολογικό προϊόν\n30/11/2021 12:54 μμ\nΣτην Άμφισσα αρκετοί είναι οι αγρότες που μπαίνουν στην βιολογική γεωργία, καθώς το προϊόν πιάνει πιο υψηλή τιμή, αλλά έχει και καλύτερη ζήτηση.\nΣτους πρόποδες του Παρνασσού, κάτω από τους Δελφούς και με θέα τον ελαιώνα της Άμφισσας, δεσπόζει το γραφικό χωριό Χρισσό. Εκεί, στο καλύτερο κομμάτι του αμφισσαϊκού ελαιώνα βρίσκονται τα κτήματα Δελή, η επιχείρηση της οικογένειας Δελή, η οποία εξειδικεύεται στην παραγωγή βιολογικών ελιών, αλλά και ελαιολάδου. Ο Γιάννης και ο Παναγιώτης, θαυμάζοντας από παιδιά την αφοσίωση του πατέρα τους Πέτρου στη γη, τα κτήματα και τις ελιές, έμαθαν κοντά του και συνεχίζουν την οικογενειακή παράδοση, πάντα υπό την καθοδήγηση του πατέρα τους. Ξεκινώντας το 1980 μόλις με λίγα κτήματα στην κατοχή του ο κ. Πέτρος Δελής ήταν ο πρώτος στην περιοχή που το 1997 ξεκίνησε την παραγωγή αποκλειστικά βιολογικών ελιών. Η νέα γενιά, ο Γιάννης και ο Παναγιώτης ονόμασαν την επιχείρηση Delia Olives, ένα όνομα που συνδυάζει το όνομα της οικογένειας με την ελιά, αλλά και με τον πλέον διαδεδομένο όρο deli/delicatessen.\nΟ ΑγροΤύπος μίλησε με τον έναν από τα δυο παιδιά της οικογένειας που έμειναν στο χωριό και συνεχίζουν την καλλιέργεια, τον Παναγιώτη. Όπως δήλωσε λοιπόν ο Παναγιώτης Δελής στον ΑγροΤύπο: «είναι δύσκολο να ξεκινήσει ένας ελαιοπαραγωγός από το μηδέν την καλλιέργεια χωρίς να έχει κάτι από την οικογένειά του. Τα διάφορα προγράμματα του ΥπΑΑΤ (π.χ. νέοι αγρότες, σχέδια) πιστεύω δεν έχουν ουσιαστικό αποτέλεσμα, αν δεν υπάρχει μια υποδομή. Με τον αδερφό μου συνεχίζουμε την οικογενιακή μας παράδοση και έχουμε εστιάσει στο βιολογικό προϊόν (επιτραπέζιες ελιές και ελαιόλαδο), που γνωρίζουν μεγαλύτερη ζήτηση στην αγορά, άσχετα αν ο Νοέμβριος είναι πολύ δύσκολος μήνας για όλα σχεδόν τα προϊόντα. Συνολικά καλλιεργούμε πάνω από 120 στρέμματα με ελιές, εκ των οποίων αρκετές Αμφίσσης, Καλαμών, αλλά και Κορωνέικες (λαδολιές). Η μαύρη Αμφίσσης λόγω του ότι φέτος -ειδικά στην Φθιώτιδα- έχει ελάχιστη παραγωγή, πιάνει σήμερα τιμές στα 2 με 2,20 ευρώ το κιλό για τα πιο χοντρά κομμάτια των 100-120 τεμαχίων στον κιλό. Η ζήτηση είναι έντονη και για τα πράσινα της Αμφίσσης, που μαζεύονται νωρίτερα, μέσα στον Σεπτέμβριο. Οι πράσινες βιολογικές Αμφίσσης πρόπερσι έφθασαν ως και 1,5 ευρώ το κιλό στα χοντρά κομμάτια, όμως φέτος έχει αλλάξει η κατάσταση. Βέβαια, μαζί με τις τιμές έχουν ανέβει πάρα πολύ και τα κόστη μας, ειδικά για την ενέργεια». Σημειωτέον ότι τα δυο αδέρφια πηγαίνουν και σε βιολογικές αγορές, κάθε εβδομάδα, της Αττικής, όπου υπάρχει καλή ζήτηση.\nΤεράστια η μείωση στη Φθιώτιδα, ψηλά οι τιμές\nΟ κ. Χρήστος Καραδήμος, γενικός διευθυντής στον Αγροτικό Ελαιουργικό Συνεταιρισμό Στυλίδος δήλωσε από την πλευρά του στον ΑγροΤύπο πως κύριο χαρακτηριστικό της χρονιάς ήταν η τεράστια μείωση της παραγωγής, σε σχέση με πέρσι, γεγονός που έφερε μείωση εισοδημάτων για τους παραγωγούς. «Τόσο στις πράσινες Αμφίσσης που μαζεύονται πιο νωρίς, όσο και στις μαύρες ο όγκος παραγωγής ο φετινός είναι μόλις στο 10% της περσινής χρονιάς, δηλαδή η κάμψη λόγω της ακαρπίας αγγίζει το 90%», μας επεσήμανε ο ίδιος, ενώ μας εξήγησε εν τέλει πως ο Συνεταιρισμός Στυλίδος εξάγει ελιές Αμφίσσης κυρίως στην Ευρώπη και φέτος βάσει τιμοκαταλόγου αγοράζει τις μαύρες προς 2,10 ευρώ το κιλό τα 110 κομμάτια, ενώ το πράσινο (200 κομμάτια) στα 1,10 ευρώ.\nΕνιαία δημοπράτηση πρώιμων κηπευτικών ζητά ο Σύλλογος Ιεράπετρας\n30/11/2021 10:43 πμ\nΤο αίτημα για στήριξη της ενιαίας δημοπράτησης των πρώιμων κηπευτικών κατέθεσαν οι εκπρόσωποι του Ενιαίου Αγροτικού Συλλόγου Ιεράπετρας στον Περιφερειάρχη Κρήτης.\nΣυγκεκριμένα σε συνάντηση που έγινε στην Περιφέρεια Κρήτης παρουσία του Δημάρχου Ιεράπετρας Θεοδόση Καλαντζάκη, ο Πρόεδρος του Ενιαίου Αγροτικού Συλλόγου Ιεράπετρας Ιωάννης Γαϊτάνης και ο Ταμίας του Συλλόγου Μανόλης Καβουσανάκης, ζήτησαν τη στήριξη του Περιφερειάρχη Κρήτης για την εκπόνηση της μελέτης που θα οδηγήσει στην υλοποίηση του σχεδιασμού του Συλλόγου για ενιαία δημοπράτηση των κηπευτικών.\nΟ Σταύρος Αρναουτάκης αποδέχθηκε το αίτημα να στηρίξει η Περιφέρεια Κρήτης την εκπόνηση της μελέτης του Ενιαίου Αγροτικού Συλλόγου Ιεράπετρας για την ενιαία δημοπράτηση των πρώιμων κηπευτικών της περιοχής.\nΌπως δήλωσε στον ΑγροΤύπο ο Πρόεδρος του Ενιαίου Αγροτικού Συλλόγου Ιεράπετρας, Ιωάννης Γαϊτάνης, «τα βήματα μας είναι προσεκτικά και ξεκινούν με την βοήθεια της Περιφέρειας. Τα δημοπρατήρια θα παραμείνουν ως έχουν.\nΌταν λέμε ενιαία δημοπράτηση μιλάμε για δημοπρατήσεις που θα γίνουν σε ένα ανεξάρτητο χώρο και θα είναι ενιαίες. Επίσης θα μπορεί να γίνει και σε παγκρήτιο επίπεδο.\nΟ έμπορας θα παρακολουθεί όλα τα προϊόντα και θα μπορεί να δίνει τιμές. Έτσι εκτιμούμε ότι θα γίνει ελκυστικός ξανά ο θεσμός της δημοπράτησης των κηπευτικών. Κάθε δημοπρατήριο δεν θα μπορεί να έχει διαφορετική τιμή.\nΣυμφωνήσαμε με την Περιφέρεια να ξεκινήσει η σύνταξη μελέτης, που αναμένεται να διαρκέσει περίπου δέκα μήνες, η οποία θα βοηθήσει στο τρόπο που θα μπορεί να εξελιχθεί η όλη διαδικασία».\nΠολύ καλό ξεκίνημα είχαν τη φετινή περίοδο τα ιταλικά μήλα\n29/11/2021 02:14 μμ\nΠολύ καλό ξεκίνημα είχαν τα μήλα της Ιταλίας την φετινή εμπορική περίοδο (2021/2022) τόσο στην εγχώρια αγορά όσο και στις εξαγωγές.\nΣύμφωνα με τα πρόσφατα στοιχεία της Assomela (Ιταλικής Ένωσης Παραγωγών Μήλων), η φετινή παραγωγή αναμένεται να ανέλθει στους 2 εκατ. τόνους, από τους οποίους περίπου 1,8 εκατ. τόνους προορίζονται για την αγορά νωπών προϊόντων (μειωμένη κατά 5% σε σχέση με πέρυσι) και τα υπόλοιπα για μεταποίηση. Η ποιότητα είναι πολύ καλή αν και τα μεγέθη είναι μικρότερα σε σχέση με το 2020 λόγω των χαμηλών θερμοκρασίων κατά την καρπόδεση.\nΗ έλλειψη καλοκαιρινών φρούτων (ιδίως δαμάσκηνα, ροδάκινα και νεκταρίνια) επηρέασε θετικά την αγορά ήδη από τις πρώτες διαπραγματεύσεις στο ξεκίνημα της νέας εμπορικής περιόδου, με αποτέλεσμα η αγορά να απορροφήσει όλα τα περσινά αποθέματα, ενώ η νέα παραγωγή πωλήθηκε σε τιμές υψηλότερες σε σχέση με τις τιμές της αντίστοιχης περσινής περιόδου (2020/2021).\nΑυτή την περίοδο η μειωμένη παραγωγή που έχει η Ιταλία σε αχλάδια και ακτινίδια έχει συμβάλει στην αυξημένη ζήτηση μήλων στη λιανική αγορά, με αποτέλεσμα την άνοδο των τιμών παραγωγού.\nΌσον αφορά τις εξαγωγές, κατά την περίοδο Αυγούστου 2020 - Ιουλίου 2021, οι ποσότητες αυξήθηκε κατά 14%, ενώ όσον αφορά την αξία υπήρξε αύξηση κατά 19%. Ταυτόχρονα υπήρξε μια μείωση των εισαγωγών μήλων στην χώρα κατά 50% όσον αφορά την ποσότητα και κατά 20% στην αξία.\nΞεσηκωμός για κατάργηση συνδεδεμένης στο πορτοκάλι, τι αναφέρει το κοινό ψήφισμα\n29/11/2021 12:43 μμ\nΜεγαλώνουν οι αντιδράσεις από ολόκληρο τον κλάδο κατά της πρότασης του ΥπΑΑΤ για κατάργηση της συνδεδεμένης ενίσχυσης στα πορτοκάλια που πάνε για χυμοποίηση.\nΣτη Σπάρτη, στις 26 Νοεμβρίου, πραγματοποιήθηκε συνάντηση των τριών Συνεταιρισμών Εσπεριδοειδών της Λακωνίας με τους βουλευτές του νομού με σκοπό να παρουσιαστεί το πρόβλημα που έχει προκύψει σχετικά με την επικείμενη από το 2023 κατάργηση της συνδεδεμένης ενίσχυσης πορτοκαλιών προς χυμοποίηση. Αντίστοιχες συναντήσεις έχουν πραγματοποιηθεί και στην Αργολίδα με την συμμετοχή συνεταιρισμών από όλη την χώρα.\nΟ κ. Φάνης Λάζαρης, Γεωπόνος του συνεταιρισμού ΑΣΣΕ (Αγροτικός Συνεταιρισμός Επεξεργασίας Εσπεριδοειδών) Αμυκλών Λακωνία, δήλωσε στον Αγροτύπο ότι «στο παρελθόν στο πορτοκάλι η συνδεδεμένη είχε καταργηθεί αλλά στη συνέχεια επανήλθε. Η επαναφορά είχε σαν αποτέλεσμα να κρατηθούν «ζωντανά» τα χυμοποιητήρια της χώρας και να έχουν πρώτη ύλη. Αποτρέπει επίσης τις εξαγωγές δεύτερης και τρίτης κατηγορίας νωπών πορτοκαλιών που μπορούν να οδηγηθούν προς χυμοποίηση.\nΘέλουμε να παραμείνει η συνδεδεμένη ενίσχυση στα πορτοκάλια και είμαστε σε επιλοινωνία με εκπροσώπους από την Αργολίδα για να συντονίσουμε τις προσπάθειες μας και να πιέσουμε την ηγεσία του ΥπΑΑΤ. Ζητάμε συνάντηση με Λιβανό και εκπροσώπους των παραγωγών, εμπόρων και συσκευαστών τέλος της εβδομάδας. Θα είναι καταστροφικό για τους χυμούς και τις εξαγωγές μας αν καταργηθεί η ενίσχυση. Έχουμε καταφέρει να δημιουργήσουμε ένα brand name για το ελληνικό πορτοκάλι στις αγορές της ΕΕ και τώρα υπάρχει κίνδυνος να χαθεί. Ζητάμε κονδύλι 5 - 6 εκατ. ευρώ για συνδεδεμένη στους παραγωγούς πορτοκαλιών».\nΣτην σχετική ανακοίνωση, που υπογράφεται από τους Δημάκο Δημήτριο για τον ΑΣΕΕ Αμυκλών Σπάρτης «ΛΑΚΩΝΙΑ», Μπουγάδη Χρήστο για τον ΑΣΠΕ Σπάρτης και Σαρρή Στέλιο για τον ΑΣΕ Σκάλας, αναφέρονται τα εξής:\n«Οι εκπρόσωποι των Συνεταιρισμών αναφέρθηκαν εκτενώς στα οφέλη της ενίσχυσης αυτής τόσο για τους παραγωγούς όσο και για τους χυμοποπιούς, μεταποιητές και εξαγωγείς και παρουσίασαν το σχετικό κείμενο που έχει ήδη υποβληθεί στη δημόσια διαβούλευση της νέα ΚΑΠ. Οι κύριοι Βουλευτές της περιοχής και ο κύριος Αντιπεριφερειάρχης Λακωνίας κατανοώντας τη σημασία της συνδεδεμένης ενίσχυσης των πορτοκαλιών για όλους τους εμπλεκόμενους, παραγωγούς και φορείς, αλλά και την εν γένει οικονομία του Νομού, αποφάσισαν για τις περαιτέρω ενέργειές τους προκειμένου να διεκδικηθεί εκ νέου η συνδεδεμένη επιδότηση για τη νέα ΚΑΠ που θα ισχύσει από το 2023. Πιο συγκεκριμένα αποφασίσθηκε συνάντηση στο Υπουργείο Αγροτικής Ανάπτυξης και Τροφίμων με τον Υπουργό κ. Λιβανό έως το τέλος της επόμενης εβδομάδας, προκειμένου να συζητηθούν οι προτάσεις και να ζητηθεί, επίσης, η παρουσία των εμπλεκόμενων φορέων στη συνεδρίαση της Επιτροπής Ανταγωνισμού της Βουλής που θα πραγματοποιηθεί στις αρχές Δεκεμβρίου και θα παρουσιαστεί το υποβαλλόμενο σχέδιο της νέας ΚΑΠ».\nΑπό την πλευρά του ο κ. Σπύρος Αντωνόπουλος, Πρόεδρος ΕΑΣ Αργολίδας «ΡΕΑ», αναφέρει στον ΑγροΤύπο ότι «έχουμε μέχρι σήμερα πραγματοποιήσει τρεις συναντήσεις στην Αργολίδα για την συνδεδεμένη ενίσχυση στα πορτοκάλια, στις οποίες συμμετείχαν συνεταιρισμοί και ομάδες παραγωγών από όλη την Ελλάδα. Αφορά ολόκληρο τον κλάδο των εσπεριδοειδών. Βοηθά την παραγωγή χυμών της χώρας αλλά και τους ίδιους τους παραγωγούς. Υπογράψαμε και κοινό ψήφισμα στο οποίο αναφέρουμε τις θέσεις μας. Οι τοπικοί βουλευτές έχουν αναλάβει πρωτοβουλίες για να γίνει όσο το δυνατόν συντομότερα συνάντηση με την ηγεσία του ΥπΑΑΤ».\nΤο κοινό ψήφισμα που αφορά τη συνδεδεμένη ενίσχυση πορτοκαλιών αναφέρει τα εξής:\nΟι βασικοί λόγοι που τα πορτοκάλια θα πρέπει να συμπεριληφθούν στα προϊόντα της συνδεδεμένης ενίσχυσης στη νέα ΚΑΠ 2021-2027:\nΣτηρίζει την εμπορία του νωπού φρούτου πορτοκαλιού οπού έχει μεγάλη συνεισφορά στις εξαγωγές των γεωργικών προϊόντων της χώρας. Παράλληλα αποτρέπει τα πορτοκάλια διαλογής (β’ και γ’ ποιότητας) να κατευθύνονται στην εμπορία του νωπού όπου θα επιφέρουν σημαντική μείωση της αξίας αυτών και του βασικού εισοδήματος των παραγωγών.\nΣυμβάλει σημαντικά στην προστασία του περιβάλλοντος γιατί οι ποσότητες β’ και γ’ διαλογής που δεν θα έχουν άλλη διέξοδο δεν θα καταλήγουν σε προορισμούς όπου θα ρυπαίνουν το περιβάλλον.\nΤο κείμενο υπογράφουν\nΈνωση Αγροτών Συνεταίρων Αργολίδας - ΡΕΑ\nΚ.Α.Σ.Ο.Α. ΔΑΝΑΟΣ ΑΕΣ - ΑΕ\nΑ.Σ.Π.Ε.Π.Α.Π. Νέας Τίρυνθας «ΠΗΓΑΣΟΣ»\nΑ.Σ. Εσπεριδοκαλλιεργειτών Αγίας Τριάδας Αργολίδας\nΑ.Σ. Εσπεριδοκαλλιεργειτών Ήρας Αργολίδας\nΑργολική Γη Ο.Π.\nΑ.Σ.Ε.Α.Π. Ανυφίου Αργολίδας\nΑ.Σ. Σκαφιδακίου Αργολίδας\nΑ.Σ. Εσπεριδοκαλλιεργειτών Σταθέικων Αργολίδας\nΑ.Σ. Ινάχου «ΑΣΤΕΡΙΩΝ» - Αργολίδας\nΑ.Σ. Εσπεριδοκαλλιεργειτών Ηραίου Αργολίδας\nΑ.Σ. Εμπορίας Αγροτικών Προϊόντων & Ελαιουργίας Κιβερίου Αργολίδας\nΑ.Σ. Αεροδρομίου Αργολίδας\nΑ.Σ. Δαλαμαναρας Αργολίδας\nΑ.Σ. ΜΕΛΙΣΣΑΣ Αργους\nΑ.Σ. Εσπεριδοκαλλιεργειτών Σκάλας Λακωνίας\nΑ.Σ.Ε. Αμυκλών Σπάρτης Λακωνίας\nΓενικός Αγροτικός Συν/σμος Άρτας Φιλιπιάδας\n«Ένωση» Αγροτικός Συνεταιρισμός Άρτας Φιλιπιάδας\nΑγροτικός Συνεταιρισμός Χανίων\nΑγροτικός Συνεταιρισμός Κάμπου Ανδραβίδας\nΕξαγωγείς νωπών φρούτων - Χυμοποιοί\nΑφοι Μπαλακανάκη ΑΒΕΕ\nΙ Παναγής - Β Σιατερλής Ο.Ε\nΕξτρα Φρουτα Α.Ε.\nΑγροτοβιομηχανική φρούτων εμπορική εφοδίων «ΠΕΝΤΕ Α.Ε.»\nΛεβεντογιάννης Ο.Ε., Δημ. & Κων/νος Λεβεντογιάννης Ο.Ε\nJUST FRUIT, Μητροσύλη Παν.- Αικ. Ο.Ε.\nBEST FRUIT, Ψυχογιός Α.Ε.\nΑφοι Χριστοδούλου Α.Ε.\nΕλληνική Βιομ. Χυμών Κ. Δέδες ΑΣΠΙΣ ΑΕ\nΧυμοί Αργολίδας Α.Ε.\nΠαντζάρι: Σταθερές αποδόσεις με κέρδη για τον παραγωγό\n29/11/2021 10:34 πμ\nΗ καλλιέργειά του είναι εδραιωμένη σε όλη την χώρα και δίνει ένα συμπληρωματικό εισόδημα στους παραγωγούς κηπευτικών.\nΟ κ. Βελισσάρης Βασίλης γεωπόνος και ιδιοκτήτης της εταιρείας Γεωγνώση, ο οποίος δραστηριοποιείται στην εμπορία υβριδίων παντζαριού χαρακτηριστικά αναφέρει ότι είναι μία καλλιέργεια χωρίς ιδιαίτερες απαιτήσεις και έξοδα, η οποία αποφέρει κέρδος. «Καλλιεργείται σε όλη την Ελλάδα και φυτεύσεις γίνονται τον Αύγουστο, τον Σεπτέμβριο και τον Οκτώβριο και έπειτα τον Φεβρουάριο και τον Μάρτιο. Αυτήν την περίοδο υπάρχει μεγάλη διαθεσιμότητα παντζαριού στην αγορά και η τιμή, όπως και στα υπόλοιπα κηπευτικά είναι μειωμένη. Σε γενικές γραμμές η τιμή παραγωγού στη λαχαναγορά είναι στα 60 λεπτά το κιλό. Είναι μία πολύ καλή τιμή, αν αναλογιστεί κανείς ότι η παραγωγή ανά στρέμμα φτάνει τους 3-4 τόνους. Θέλει μία ικανοποιητική ποσότητα νερού και δεν μπορεί να καλλιεργηθεί ως ξηρική. Η κυριότερη μυκητολογική ασθένεια, από την οποία προσβάλλεται το παντζάρι είναι η Κερκόσπορα (Cercospora beticola), η οποία δημιουργεί χλωρωτικές κηλίδες στο φύλλωμα. Αντιμετωπίζεται με υβρίδια υψηλής ανοχής στην ασθένεια και εγκεκριμένα μυκητοκτόνα. Οι χρήσεις του παντζαριού είναι ποικίλες και προορίζεται είτε για απευθείας διάθεση στο εμπόριο είτε για βιομηχανική χρήση. Χρησιμοποιείται ευρέως σε εταιρείες μεταποίησης, όπου το τελικό προϊόν είναι τα βρασμένα παντζάρια ή σε εταιρείες χυμοποίησης (ως χρωστική στο χυμό ροδιού). Τα παντζάρια για βιομηχανική χρήση έχουν συνήθως μεγαλύτερο μέγεθος από αυτά που προορίζονται για νωπή κατανάλωση».\nΠαράλληλα, ο κ. Παπαβασίλης Γιώργος, παραγωγός κηπευτικών στην περιοχή του Μαραθώνα καλλιεργεί παντζάρια και μας δίνει σχετικές πληροφορίες. Στην περιοχή γίνονται φυτεύσεις από το Πάσχα μέχρι και τώρα και είναι μία καλλιέργεια πολύ διαδεδομένη. Ανάλογα την εποχή καλλιέργειας επιλέγονται και τα αντίστοιχα υβρίδια, προσαρμοσμένα στις εκάστοτε κλιματικές συνθήκες. Αυτήν την περίοδο συνεχίζονται οι φυτεύσεις και οι συγκομιδές. Οι μεγαλύτεροι εχθροί του παντζαριού είναι το Ωίδιο και είδη κάμπιας, τα οποία αντιμετωπίζονται με την εφαρμογή χαλκούχων ή φυτοπροστατευτικών σκευασμάτων με ψεκασμό καλύψεως φυλλώματος μετά την σπορά με σκοπό να επιτύχουμε μεγαλύτερη διάρκεια συγκομιδής. Εμπορικά, το τελευταίο μήνα έχει πέσει η ζήτηση για το προϊόν και η τιμή παραγωγού έχει πέσει στα 45 λεπτά το κιλό ενώ πριν ένα μήνα ήταν πολύ ικανοποιητικές, στα 60 λεπτά το κιλό.\nΣτα 1,70 ευρώ το 200άρι της Καλαμών, ολοκληρώνεται νωρίς η συγκομιδή\n29/11/2021 10:24 πμ\nΟλοκληρώθηκαν τα πρώτα χέρια από τους παραγωγούς και τώρα ελάχιστος είναι ο καρπός που έχει απομείνει στα δέντρα, δεδομένης της ακαρπίας και των άλλων προβλημάτων.\nΜε γρήγορους ρυθμούς ολοκληρώνεται η συγκομιδή της ελιάς Καλαμών, ελλείψει παραγωγής, λόγω της δραματικής ακαρπίας, των ζημιών από το χαλάζι, τις ανεμοθύελλες κ.λπ. Στις περισσότερες περιοχές της χώρας έχει ολοκληρωθεί το πρώτο χέρι από τους παραγωγούς, με τον καρπό που έχει απομείνει πάνω στα δέντρα και έχει αφεθεί για να μαυρίσει, να εκτιμάται ελάχιστος. Οι ποιότητες είναι για μια ακόμα χρονιά καλές, ενώ η δραματική μείωση της παραγωγής μετριάζει λίγο την έλλειψη εργατικών χεριών. Το θετικό είναι, όπως είχε πρώτος προβλέψει ο ΑγροΤύπος, ότι οι τιμές παραγωγού συνεχίζουν να αυξάνουν, με τους περισσότερους ελαιοπαραγωγούς όμως να επιλέγουν την αποθήκευση και την πώληση αργότερα.\nΗ εταιρεία Βάγιας Τρόφιμα με έδρα στην Αταλάντη ανακοίνωσε πριν λίγες ημέρες τον τιμοκατάλογο αγοράς ελιάς Καλαμών, με το 200άρι στα 1,70 ευρώ και τις πιο χοντρές ελιές (120 κομμάτια) στα 2,20 ευρώ το κιλό.\nΣτην Αιτωλοακαρνανία, σύμφωνα με το ρεπορτάζ, έγιναν κάποιες πράξεις με 1,70 ευρώ το κιλό, αν και η πλειονότητα αφορά πράξεις στα 1,40 με 1,50 ευρώ το κιλό, με τις τάσεις να είναι ανοδικές. Σύμφωνα με τον ελαιοπαραγωγό Ανδρέα Κότσαλο από το Μεσολόγγι, η συγκομιδή βαίνει προς ολοκλήρωση, καθώς δεν υπάρχει καρπός στα δέντρα.\nΣτην Χαλκιδική η συγκομιδή της Καλαμών έχει ολοκληρωθεί, όπως λέει στον ΑγροΤύπο ο Βαγγέλης Μισαηλίδης. Η παραγωγή ήταν μικρή σε όγκο, καλή ποιοτικά, το ίδιο και οι τιμές, που κυμάνθηκαν πέριξ των 1,50 ευρώ το κιλό για το 200άρι.\nΣτην Λακωνία, τέλος, σύμφωνα με τον Στέλιο Μιχαλούτσο, η συγκομιδή ολοκληρώνεται, με τους παραγωγούς να επιλέγουν την αποθήκευση. Οι τιμές εδώ είναι στα 1,50 με 1,60 ευρώ το 200άρι.


Οι φρουροί του συστήματος - Φιλούμενος\nΟι φρουροί του συστήματος\nΔημοσιεύτηκε στις Σάββατο, 28 Απριλίου 2012 20:58 | Γράφτηκε από τον/την dominique | |\nΣχόλιο:Aν και διαφωνώ με το τελικό συμπέρασμα,οτι τα δεσμά είναι η παράδοση(εθνική,θρησκευτική,οικογενειακή),η ηθικη και οι νόμοι του κράτους,ανάλογα βέβαια με το τι εννοεί η συγγραφέας ηθική και παράδοση,γιατι ζούμε σε έναν κόσμο οπου η ανηθικότητα θεωρείται σωστό και η παράδοση διδάσκεται αλλοιωμένη και οι νόμοι εκτελούνται σε βάρος του πολίτη και με στόχο να τον ελέγχουν,ενω αντίθετα η σωστή παράδοση ,ηθική και νόμοι ουσιαστικά τον απελευθερώνουν,ωστόσο σας παροτρύνω να το διαβάσετε γιαί απεικονίζει την κοινωνία ελέγχου και πως μας μαθαίνουν απο μικρά ουσιαστικά να είμαστε οι ίδιοι τα γρανάζια του συστήματος.\nτης Ευγενίας Φυλακτού\nΣημ. : Το βίντεο "Η Πλατωνική Αλληγορία της Σπηλιάς" στο τέλος. Ο Πλάτωνας περιγράφει πρίν 2300 χρόνια την σημερινή κατάσταση της Ελλάδος\nΜεγαλώνοντας ένα παιδί, αρχίζει δειλά-δειλά να σκέφτεται μόνο του. Διαβάζει, διαφωνεί με τους υπόλοιπους, έχει άλλες ιδέες πιο φρέσκες πιο ανατρεπτικές ή απλώς διαφορετικές. Αυτή η φυσική ροπή τού ανθρώπου καταπνίγεται αμέσως και επαναληπτικά. Από όλους. Γονείς, δασκάλους, φίλους… οπότε το αποτέλεσμα στην ενήλικη πλέον ζωή του είναι αυτό, που «καμαρώνουμε» όλοι. Η ομοιογένεια. Όταν λέμε, πως ένα παιδί είναι καλό, εννοούμε κατ΄ ουσίαν πως είναι υπάκουο. Μπράβο λοιπόν! Κατασκευάστηκε άλλος ένας υπάκουος πολίτης. Το παιδί μας. Κατ΄εικόνα και ομοίωση με εμάς, που είμαστε κατ΄εικόνα και ομοίωση με τους γεννήτορές μας και πάει (κ)λέ(αι)γοντας, διότι όπως υπακούει σε εμάς, έτσι θα υπακούσει και σε όλους τους «αρχηγούς» του, που εμείς το πείσαμε πως έχει.\nΑσφαλώς και υπάρχουν κάποιες εξαιρέσεις. Λίγες βέβαια, δεδομένου, ότι ο άνθρωπος βάλλεται από όλες τις κατευθύνσεις και είναι θύμα γενικής πλύσης εγκεφάλου καταστέλλοντας τη διαφορετικότητα στις απόψεις και τις ιδέες του για τόσο μεγάλο χρονικό διάστημα, που στο τέλος κάνει κτήμα του τις απόψεις και τις ιδέες τού περίγυρού του.\nΠόσο δύσκολο είναι για εκείνον, να γυρίσει πάλι στα νεανικά του χρόνια και να αρχίσει πάλι να αμφισβητεί τις διδαχθείσες ιδέες ψάχνοντας να βρει σωστότερες ή έστω διαφορετικές. Πολύ δύσκολο. Είναι τόσο δυνατή η επανάληψη τής διδασκαλίας. Όλοι τις γνωρίζουν και συμφωνούν, πως οι «αλήθειες» είναι αυτές, που όλοι λένε. Ούτε καν θυμάται ποιες ήταν οι ιδέες του λίγα χρόνια πριν, όταν επαναστατούσε γι΄αυτές. Κανείς δεν τού τις έχει επαναλάβει, για να τις θυμάται.\nΕννοείται, πως το πλέον δύσκολο είναι να καταπνίξει τον ίδιο του το φόβο θέτοντας εαυτόν εκτός αγέλης. «Μήπως κάνω λάθος;» ή «τι ψάχνω να βρω;» ή «μήπως είναι κακό αυτό που κάνω;». Μόλις νικήσει λοιπόν τον φόβο του, παρουσιάζεται σχεδόν αμέσως ο επόμενος εχθρός του: ο «κατασκευασμένος» εαυτός του! Εδώ η μάχη είναι απίστευτα άγρια, αφού από την μία πλευρά είναι η πρώτη που δίνει, και από την άλλη, οι δύο αντίπαλοι βρίσκονται μέσα το ίδιο κεφάλι. Η μάχη αυτή μπορεί να διαρκέσει από μερικές ημέρες έως αρκετούς μήνες… ή μήπως χρόνια;\nΚαθημερινές αψιμαχίες, πισωγυρίσματα, αναστολές… «ποιος από τους δύο αντιπάλους κάνει λάθος και ποιος όχι;». Στην καλύτερη περίπτωση αυτή η κατάσταση περνά και αρχίζει η κανονική έρευνα: «Ποιο απ΄όσα γνωρίζω είναι ψέμα; Ποιο είναι λάθος; Όλα; Ποιος μού είπε πρώτος ψέματα; Για ποιο λόγο;» Ίσως και να θυμώνει, επειδή τον είχαν δεμένο σε ακατανόητα, βάσει λογικής, δεσμά και ψάχνει να βρει τους λόγους. «Κατά ποιο τρόπο είμαι χρήσιμος ως δεμένος; Σε ποιους; Σε όλους;» Περνούν χρόνια.